ai4bharat/Pralekha huggingface dataset:
ਰੇਲ ਮੰਤਰਾਲਾ
ਐੱਨਆਰਟੀਆਈ ਨੂੰ ਬਾਇਓ ਟਾਇਲਟ, ਰੇਲ ਇਲੈਕਟ੍ਰੀਫਿਕੇਸ਼ਨ, ਇਨਫ੍ਰਾ ਅਪਗ੍ਰੇਡੇਸ਼ਨ ਜਿਹੇ ਪਿਛਲੇ ਸੱਤ ਸਾਲਾਂ ਵਿੱਚ ਰੇਲਵੇ ਦੁਆਰਾ ਕੀਤੀ ਗਈਆਂ ਪਹਿਲਕਦਮੀਆਂ ‘ਤੇ ਰਿਸਰਚ ਕਰਨੀ ਚਾਹੀਦੀ ਹੈ: ਸ਼੍ਰੀ ਪੀਯੂਸ਼ ਗੋਇਲ
ਰੇਲਵੇ ਦੇ ਤਹਿਤ ਸਾਰੇ ਟ੍ਰੇਨਿੰਗ ਇੰਸਟੀਟਿਊਟਸ ਨੂੰ ਐੱਨਆਰਟੀਆਈ ਦੇ ਇੱਕ ਮੈਨੇਜਮੈਂਟ ਦੇ ਅਧੀਨ ਆਉਣਾ ਚਾਹੀਦਾ ਹੈ: ਸ਼੍ਰੀ ਗੋਇਲ
ਤਿੰਨ ਵਰ੍ਹਿਆਂ ਦੇ ਅੰਦਰ, ਐੱਨਆਰਟੀਆਈ, ਅਧਿਐਨ ਦੇ ਇੱਕ ਅਗ੍ਰਣੀ ਸੰਸਥਾਨ ਦੇ ਰੂਪ ਵਿੱਚ ਉਭਰਿਆ ਹੈ ਅਤੇ ਇਸ ਦੇ ਅਕਾਦਮਿਕ ਬੁਨਿਆਦੀ ਢਾਂਚੇ ਨੂੰ ਖੁਸ਼ਹਾਲ ਬਣਾਉਣ ਦੇ ਹਰ ਸੰਭਵ ਯਤਨ ਕੀਤੇ ਜਾਣੇ ਚਾਹੀਦੇ ਹਨ: ਸ਼੍ਰੀ ਪੀਯੂਸ਼ ਗੋਇਲ
ਰੇਲ ਅਤੇ ਵਣਜ ਤੇ ਉਦਯੋਗ ਅਤੇ ਉਪਭੋਗਤਾ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਰਾਸ਼ਟਰੀ ਰੇਲ ਤੇ ਟਰਾਂਸਪੋਰਟੇਸ਼ਨ ਇੰਸਟੀਟਿਊਟ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ
ਰੇਲ ਤੇ ਵਣਜ ਤੇ ਉਦਯੋਗ ਅਤੇ ਉਪਭੋਗਤਾ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਰਾਸ਼ਟਰੀ ਰੇਲ ਤੇ ਟਰਾਂਸਪੋਰਟ ਇੰਸਟੀਟਿਊਟ ਦੀ ਪ੍ਰਗਤੀ ਦੀ ਸਮੀਖਿਆ ਕਰਦੇ ਹੋਏ ਕਿਹਾ ਕਿ, “ਐੱਨਆਰਟੀਆਈ ਨੂੰ ਬਾਇਓ ਟਾਇਲਟ, ਰੇਲ ਇਲੈਕਟ੍ਰੀਫਿਕੇਸ਼ਨ, ਢਾਂਚਾਗਤ ਅਪਗ੍ਰੇਡੇਸ਼ਨ ਜਿਹੇ ਪਿਛਲੇ ਸੱਤ ਵਰ੍ਹਿਆਂ ਵਿੱਚ ਰੇਲਵੇ ਦੁਆਰਾ ਕੀਤੀਆਂ ਗਈਆਂ ਪਹਿਲਕਦਮੀਆਂ ‘ਤੇ ਰਿਸਰਚ ਕਰਨੀ ਚਾਹੀਦੀ ਹੈ।”
ਮੰਤਰੀ ਨੇ ਕਿਹਾ ਕਿ ਰੇਲਵੇ ਦੇ ਤਹਿਤ ਸਾਰੇ ਟ੍ਰੇਨਿੰਗ ਇੰਸਟੀਟਿਊਟਸ ਨੂੰ ਐੱਨਆਰਟੀਆਈ ਦੀ ਇੱਕ ਮੈਨੇਜਮੈਂਟ ਛੱਤ ਦੇ ਹੇਠਾਂ ਆਉਣਾ ਚਾਹੀਦਾ ਹੈ। ਇਹ ਨਾ ਸਿਰਫ ਅਕਾਦਮਿਕ ਇਨਪੁਟਸ ਦੀ ਗੁਣਵੱਤਾ ਵਿੱਚ ਸੁਧਾਰ ਲਿਆਵੇਗਾ ਬਲਕਿ ਇਸ ਨਾਲ ਟ੍ਰੇਨਿੰਗ ਮਿਆਰਾਂ ਵਿੱਚ ਇਕਰੂਪਤਾ ਆਵੇਗੀ, ਲਾਗਤ ਵਿੱਚ ਕਮੀ ਆਵੇਗੀ ਤੇ ਸੰਸਾਧਨ ਉਪਯੋਗ ਹੋਣਗੇ। ਮੰਤਰੀ ਨੇ ਕਿਹਾ ਕਿ ਤਿੰਨ ਵਰ੍ਹਿਆਂ ਦੀ ਘੱਟ ਮਿਆਦ ਦੇ ਅੰਦਰ ਹੀ, ਐੱਨਆਰਟੀਆਈ ਅਧਿਐਨ ਦੇ ਇੱਕ ਮੋਹਰੀ ਇੰਸਟੀਟਿਊਟ ਦੇ ਰੂਪ ਵਿੱਚ ਉਭਰਿਆ ਹੈ ਅਤੇ ਇਸ ਦੇ ਅਕਾਦਮਿਕ ਬੁਨਿਆਦੀ ਢਾਂਚੇ ਨੂੰ ਖੁਸ਼ਹਾਲ ਬਣਾਉਣ ਦੇ ਲਈ ਯਤਨ ਕੀਤੇ ਜਾਣੇ ਚਾਹੀਦੇ ਹਨ।
ਜ਼ਿਕਰਯੋਗ ਹੈ ਕਿ ਐੱਨਆਰਟੀਆਈ ਉੱਚ ਸਿੱਖਿਆ ‘ਤੇ ਫੋਕਸ, ਰੇਲ ਤੇ ਟਰਾਂਸਪੋਰਟੇਸ਼ਨ ਟੈਕਨੋਲੋਜੀ ਤੇ ਮੈਨੇਜਮੈਂਟ ਵਿੱਚ ਐਡਵਾਂਸ ਰਿਸਰਚ ਦੇ ਜ਼ਰੀਏ ਨਵੀਂ ਪ੍ਰਤਿਭਾ ਦਾ ਵਿਕਾਸ ਕਰਨ ਦੇ ਲਈ ਇੱਕ ਵਿਸ਼ਵ ਪੱਧਰੀ ਇੰਸਟੀਟਿਊਟ ਬਣਨ ਦੀ ਰਾਹ ‘ਤੇ ਹੈ। ਐੱਨਆਰਟੀਆਈ ਦਾ ਟੀਚਾ ਉੱਤਮਤਾ ਦੇ ਮਲਟੀਪਲ ਅਨੁਸ਼ਾਸਨੀ ਕੇਂਦਰਾਂ ਦਾ ਵਿਕਾਸ ਕਰਨਾ ਹੈ ਜੋ ਟਰਾਂਸਪੋਰਟੇਸ਼ਨ ਖੇਤਰ ਵਿੱਚ ਰਿਸਰਚ ਤੇ ਸਿੱਖਿਆ ਨੂੰ ਹੁਲਾਰਾ ਦੇਣ ਦੇ ਲਈ ਸਹਿਯੋਗੀ ਨਿਰਮਾਣ ਹੋਣਗੇ। ਐੱਨਆਰਟੀਆਈ ਦੀ ਰਣਨੀਤਿਕ ਕਰੀਕੁਲਮ, ਰਿਸਰਚ ਪ੍ਰੋਜੈਕਟ ਤੇ ਕਾਰਜਕਾਰੀ ਸਿੱਖਿਆ ਪ੍ਰੋਗਰਾਮਾਂ ਦੇ ਵਿਕਾਸ ‘ਤੇ ਸਹਿਯੋਗ ਦੇ ਲਈ ਸੰਸਥਾਗਤ ਸਾਂਝੇਦਾਰੀਆਂ ਦੇ ਜ਼ਰੀਏ ਮੋਹਰਲੇ ਆਲਮੀ ਸੰਸਥਾਨਾਂ ਤੋਂ ਦੁਨੀਆ ਭਰ ਵਿੱਚ ਸਭ ਤੋਂ ਉੱਤਮ ਮਹਾਰਤ ਪ੍ਰਾਪਤ ਕਰਨ 'ਤੇ ਕੇਂਦ੍ਰਿਤ ਹੈ। ਐੱਨਆਰਟੀਆਈ ਲੌਜਿਸਟਿਕਸ, ਟਰਾਂਸਪੋਰਟੇਸ਼ਨ ਅਤੇ ਮੈਨੇਜਮੈਂਟ ਦੀਆਂ ਸਾਰੀਆਂ ਪਹਿਲਕਦਮੀਆਂ ਵਿੱਚ ਅਤਿਆਧੁਨਿਕ ਗ੍ਰੈਜੂਏਟ ਅਤੇ ਮਾਸਟਰ ਪ੍ਰੋਗਰਾਮ ਸੰਚਾਲਿਤ ਕਰ ਰਿਹਾ ਹੈ।
ਐੱਨਆਰਟੀਆਈ ਰੇਲਵੇ ਤੇ ਟਰਾਂਸਪੋਰਟੇਸ਼ਨ ਖੇਤਰ ਵਿੱਚ ਮੌਜੂਦਾ ਪ੍ਰਤਿਭਾਵਾਂ ਦੇ ਲਈ ਪੇਸ਼ੇਵਰ ਵਿਕਾਸ ਵਿੱਚ ਵੀ ਸਹਾਇਤਾ ਕਰ ਰਿਹਾ ਹੈ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਆਂਗਨਵਾੜੀ ਕੇਂਦਰਾਂ ਦਾ ਆਧੁਨਿਕੀਕਰਣ
ਆਂਗਣਵਾੜੀ ਸੇਵਾਵਾਂ ਦੇ ਤਹਿਤ, ਛੇ ਸੇਵਾਵਾਂ ਦਾ ਪੈਕੇਜ, ਯਾਨੀ,  ਪੂਰਕ ਪੋਸ਼ਣ;  ਪ੍ਰੀ-ਸਕੂਲ ਗੈਰ-ਰਸਮੀ ਸਿੱਖਿਆ;  ਪੋਸ਼ਣ ਅਤੇ ਸਿਹਤ ਸਿੱਖਿਆ;  ਟੀਕਾਕਰਣ;  ਸਿਹਤ ਜਾਂਚ; ਅਤੇ  ਰੈਫਰਲ ਸੇਵਾਵਾਂ, ਆਂਗਣਵਾੜੀ ਕੇਂਦਰਾਂ ਦੇ ਪਲੇਟਫਾਰਮ ਰਾਹੀਂ ਦੇਸ਼ ਭਰ ਦੇ ਸਾਰੇ ਯੋਗ ਲਾਭਪਾਤਰੀਆਂ, ਯਾਨੀ 0-6 ਸਾਲ ਦੀ ਉਮਰ ਦੇ ਬੱਚਿਆਂ, ਗਰਭਵਤੀ ਔਰਤਾਂ ਅਤੇ ਦੁੱਧ ਪਿਲਾਉਣ ਵਾਲੀਆਂ ਮਾਤਾਵਾਂ ਨੂੰ ਪ੍ਰਦਾਨ ਕੀਤੀਆਂ ਗਈਆਂ ਹਨ। ਤਿੰਨ ਸੇਵਾਵਾਂ ਜਿਵੇਂ ਕਿ ਟੀਕਾਕਰਣ, ਸਿਹਤ ਜਾਂਚ ਅਤੇ ਰੈਫਰਲ ਸੇਵਾਵਾਂ ਸਿਹਤ ਨਾਲ ਸਬੰਧਤ ਹਨ ਅਤੇ ਰਾਸ਼ਟਰੀ ਸਿਹਤ ਮਿਸ਼ਨ  ਅਤੇ ਜਨਤਕ ਸਿਹਤ ਬੁਨਿਆਦੀ ਢਾਂਚੇ ਦੁਆਰਾ ਪ੍ਰਦਾਨ ਕੀਤੀਆਂ ਜਾਂਦੀਆਂ ਹਨ।
ਇਹ ਸੇਵਾਵਾਂ ਸਾਰੇ ਯੋਗ ਲਾਭਪਾਤਰੀਆਂ ਨੂੰ ਬਿਨਾਂ ਕਿਸੇ ਸੀਮਾ ਦੇ ਪ੍ਰਦਾਨ ਕੀਤੀਆਂ ਜਾਂਦੀਆਂ ਹਨ, ਜੋ ਆਂਗਣਵਾੜੀ ਕੇਂਦਰਾਂ ਵਿੱਚ ਆਪਣੇ ਆਪ ਨੂੰ ਰਜਿਸਟਰ ਕਰਵਾਉਂਦੇ ਹਨ, ਅਤੇ ਮੁਹੱਈਆ ਕਰਵਾਈਆਂ ਜਾਣ ਵਾਲੀਆਂ ਪੌਸ਼ਟਿਕ ਅਤੇ ਸਿਹਤ ਸੇਵਾਵਾਂ ਦਾ ਲਾਭ ਉਠਾਉਣ ਲਈ ਲੋਕਾਂ ਵਿੱਚ ਲੋੜੀਂਦੀ ਜਾਗਰੂਕਤਾ ਪੈਦਾ ਕੀਤੀ ਗਈ ਹੈ।
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਸਾਰੇ ਆਂਗਣਵਾੜੀ ਕੇਂਦਰਾਂ ਦੀ ਮਨਜ਼ੂਰੀ ਦੇ ਦਿੱਤੀ ਗਈ ਹੈ। ਇਸ ਤੋਂ ਇਲਾਵਾ, ਮੰਤਰਾਲੇ ਨੇ ਰਾਜ ਸਰਕਾਰਾਂ ਨੂੰ ਬਸਤੀ ਪੱਧਰ 'ਤੇ ਆਂਗਣਵਾੜੀ ਕੇਂਦਰਾਂ ਦੀ ਉਪਲਬਧਤਾ ਦੇ ਮੁੱਦੇ 'ਤੇ ਦੁਬਾਰਾ ਵਿਚਾਰ ਕਰਨ ਅਤੇ ਖੇਤਰ ਦੀ ਆਬਾਦੀ, ਅਸਲ ਵਿੱਚ ਏਡਬਲਿਊਸੀ ਵਿੱਚ ਹਾਜ਼ਰ ਹੋਣ ਵਾਲੇ ਬੱਚਿਆਂ ਦੀ ਗਿਣਤੀ ਅਤੇ ਉਪਲਬਧ ਏਡਬਲਿਊਸੀ’ਸ ਦੀ ਸੰਖਿਆ ਦੇ ਅਨੁਸਾਰ ਏਡਬਲਿਊਸੀ’ਸ ਦੀ ਅਸਲ ਲੋੜ ਨੂੰ ਨਿਰਧਾਰਤ ਕਰਨ ਦੀ ਬੇਨਤੀ ਕੀਤੀ ਹੈ।
ਇਸ ਤੋਂ ਇਲਾਵਾ, ਆਂਗਣਵਾੜੀ ਕੇਂਦਰਾਂ ਦਾ ਆਧੁਨਿਕੀਕਰਣ/ਅੱਪਗ੍ਰੇਡ ਕਰਨਾ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰਾਲੇ ਦੁਆਰਾ ਲਗਾਤਾਰ ਕੀਤਾ ਜਾਣ ਵਾਲਾ ਯਤਨ ਹੈ। ਏਡਬਲਿਊਸੀ’ਸ ਦੇ ਆਧੁਨਿਕੀਕਰਣ ਲਈ ਮੰਤਰਾਲੇ ਦੁਆਰਾ ਕੀਤੇ ਗਏ ਕੁਝ ਉਪਾਅ ਹੇਠ ਲਿਖੇ ਅਨੁਸਾਰ ਹਨ:
-
ਸਕਸ਼ਮ ਆਂਗਨਵਾੜੀ ਦੇ ਤਹਿਤ, ਦੇਸ਼ ਭਰ ਵਿੱਚ 2 ਲੱਖ ਆਂਗਣਵਾੜੀ ਕੇਂਦਰਾਂ   ਨੂੰ 6 ਸਾਲ ਤੋਂ ਘੱਟ ਉਮਰ ਦੇ ਬੱਚਿਆਂ ਦੇ ਵਿਕਾਸ ਲਈ ਬਿਹਤਰ ਪੋਸ਼ਣ ਡਿਲੀਵਰੀ ਅਤੇ ਸ਼ੁਰੂਆਤੀ ਬਚਪਨ ਦੀ ਦੇਖਭਾਲ਼ ਅਤੇ ਸਿੱਖਿਆ ਲਈ ਅੱਪਗ੍ਰੇਡ ਕੀਤਾ ਜਾ ਰਿਹਾ ਹੈ। ਵਿੱਤੀ ਸਾਲ 2022-23 ਦੇ ਦੌਰਾਨ, ਐੱਲਈਡੀ ਸਕਰੀਨਾਂ, ਵਾਟਰ ਪਿਊਰੀਫਾਇਰ/ਆਰਓ ਮਸ਼ੀਨਾਂ ਦੀ ਸਥਾਪਨਾ, ਸਮਾਰਟ ਲਰਨਿੰਗ ਅਤੇ ਆਡੀਓ-ਵਿਜ਼ੂਅਲ ਏਡਜ਼, ਜਿੱਥੇ ਵੀ ਸੰਭਵ ਹੋਵੇ, ਭਾਰਤਨੈੱਟ ਰਾਹੀਂ ਬਾਲ-ਅਨੁਕੂਲ ਸਿੱਖਣ ਦੇ ਉਪਕਰਣ ਅਤੇ ਇੰਟਰਨੈੱਟ/ਵਾਈਫਾਈ ਕਨੈਕਟੀਵਿਟੀ ਸਮੇਤ ਬਿਹਤਰ ਬੁਨਿਆਦੀ ਢਾਂਚੇ ਦੇ ਨਾਲ ਸਕਸ਼ਮ ਆਂਗਨਵਾੜੀਆਂ ਦੇ ਰੂਪ ਵਿੱਚ ਅਪਗ੍ਰੇਡ ਕਰਨ ਲਈ ਖਾਹਿਸ਼ੀ ਜ਼ਿਲ੍ਹਿਆਂ ਵਿੱਚ 41,192 ਏਡਬਲਿਊਸੀ’ਸ ਦੀ ਪਛਾਣ ਕੀਤੀ ਗਈ ਹੈ।
-
ਆਂਗਣਵਾੜੀ ਸੇਵਾਵਾਂ  ਦੇ ਨਾਲ ਮਿਲ ਕੇ ਮਹਾਤਮਾ ਗਾਂਧੀ ਰਾਸ਼ਟਰੀ ਗ੍ਰਾਮੀਣ ਰੋਜ਼ਗਾਰ ਗਾਰੰਟੀ ਯੋਜਨਾ  ਦੇ ਤਹਿਤ ਦੇਸ਼ ਭਰ ਵਿੱਚ ਏਡਬਲਿਊਸੀ ਇਮਾਰਤਾਂ ਦੇ ਨਿਰਮਾਣ ਲਈ, ਸੰਸ਼ੋਧਿਤ ਯੋਜਨਾ - ਪੋਸ਼ਨ 2.0 ਦੇ ਤਹਿਤ ਉਸਾਰੀ ਲਾਗਤ ਨੂੰ 7 ਲੱਖ ਰੁਪਏ ਤੋਂ ਵਧਾ ਕੇ 12 ਲੱਖ ਰੁਪਏ ਪ੍ਰਤੀ ਯੂਨਿਟ ਕੀਤਾ ਗਿਆ ਹੈ।
-
ਸਵੱਛਤਾ ਕਾਰਜ ਯੋਜਨਾ ਦੇ ਤਹਿਤ, ਪੀਣ ਵਾਲੇ ਪਾਣੀ ਦੀ ਸਹੂਲਤ ਲਈ 10,000 ਰੁਪਏ ਪ੍ਰਤੀ ਏਡਬਲਿਊਸੀ ਅਤੇ ਟਾਇਲਟ ਦੀ ਸਹੂਲਤ ਲਈ 12,000 ਰੁਪਏ ਪ੍ਰਤੀ ਏਡਬਲਿਊਸੀ ਪ੍ਰਦਾਨ ਕੀਤੇ ਗਏ ਹਨ, ਜਿਸ ਨੂੰ ਹੁਣ ਕ੍ਰਮਵਾਰ 17,000 ਰੁਪਏ ਪ੍ਰਤੀ ਏਡਬਲਿਊਸੀ ਅਤੇ 36,000 ਰੁਪਏ ਪ੍ਰਤੀ ਏਡਬਲਿਊਸੀ ਕਰ ਦਿੱਤਾ ਗਿਆ ਹੈ।
-
13.01.2021 ਨੂੰ ਸੁਚਾਰੂ ਦਿਸ਼ਾ-ਨਿਰਦੇਸ਼ ਜਾਰੀ ਕੀਤੇ ਗਏ ਸਨ ਜਿਨ੍ਹਾਂ ਵਿੱਚ ਗੁਣਵੱਤਾ ਦਾ ਭਰੋਸਾ, ਡਿਊਟੀ ਧਾਰਕਾਂ ਦੀਆਂ ਭੂਮਿਕਾਵਾਂ ਅਤੇ ਜ਼ਿੰਮੇਵਾਰੀਆਂ, ਖਰੀਦ ਪ੍ਰਕਿਰਿਆ, ਆਯੁਸ਼ ਸੰਕਲਪਾਂ ਨੂੰ ਏਕੀਕ੍ਰਿਤ ਕਰਨ ਜਿਹੇ ਕਈ ਪਹਿਲੂ ਸ਼ਾਮਲ ਕੀਤੇ ਗਏ ਸਨ।
-
'ਪੋਸ਼ਨ ਟਰੈਕਰ', ਇੱਕ ਮਜਬੂਤ ਆਈਸੀਟੀ ਸਮਰਥਿਤ ਪਲੇਟਫਾਰਮ, ਨੂੰ ਮਾਰਚ 2021 ਵਿੱਚ ਲਾਂਚ ਕੀਤਾ ਗਿਆ ਹੈ ਤਾਂ ਜੋ ਸੇਵਾਵਾਂ ਦੀ ਤੁਰੰਤ ਨਿਗਰਾਨੀ ਅਤੇ ਪ੍ਰਬੰਧਨ ਲਈ ਡੇਟਾ ਵਿਸ਼ਲੇਸ਼ਣ ਦੀ ਵਰਤੋਂ ਕਰਕੇ ਪੂਰਕ ਪੋਸ਼ਣ ਦੇ ਪ੍ਰਬੰਧ ਦੀ ਅਸਲ-ਸਮੇਂ ਦੀ ਨਿਗਰਾਨੀ ਨੂੰ ਯਕੀਨੀ ਬਣਾਇਆ ਜਾ ਸਕੇ। ਇਹ ਸਿਸਟਮ ਪਰਿਭਾਸ਼ਿਤ ਸੂਚਕਾਂ 'ਤੇ ਸਾਰੇ ਏਡਬਲਿਊਸੀ’ਸ, ਏਡਬਲਿਊਡਬਲਿਊ’ਸ ਅਤੇ ਲਾਭਪਾਤਰੀਆਂ ਦੀ ਅਸਲ ਸਮੇਂ ਦੀ ਨਿਗਰਾਨੀ ਅਤੇ ਟਰੈਕਿੰਗ ਨੂੰ ਸਮਰੱਥ ਕਰੇਗਾ।
ਇਹ ਜਾਣਕਾਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਰਾਸ਼ਟਰੀ ਖੋਜ ਪ੍ਰਯੋਗਸ਼ਾਲਾਵਾਂ ਤੇ ਯੂਨੀਵਰਸਿਟੀਆਂ ’ਚ ਕੋਵਿਡ ਟੈਸਟਿੰਗ ਸੈਂਟਰਾਂ  ਦੀ ਗਿਣਤੀ ਵਿੱਚ ਵਾਧਾ
ਸਮੁੱਚੇ ਦੇਸ਼ ਦੇ ਸਰਕਾਰੀ ਸੰਸਥਾਨਾਂ ਵਿੱਚ ਕੋਵਿਡ–19 ਸੈਂਪਲਾਂ ਦੀ ਟੈਸਟਿੰਗ ਤੇ ਪਹੁੰਚ ਵਿੱਚ ਵਾਧਾ ਕਰਨ ਲਈ ਹੱਬ ਅਤੇ ਸਪੋਕ ਮਾਡਲ ਅਨੁਸਾਰ ਸ਼ਹਿਰ/ਖੇਤਰੀ ਸਮੂਹ ਸਥਾਪਿਤ ਕੀਤੇ ਗਏ ਹਨ। ਜਿਹੜੇ ਸੰਸਥਾਨਾਂ ਤੇ ਪ੍ਰਯੋਗਸ਼ਾਲਾਵਾਂ  ਵਿੱਚ ਸੈਂਪਲ ਇਕੱਠੇ ਕਰਨ, ਹੈਂਡਲਿੰਗ/ਪ੍ਰੋਸੈੱਸਿੰਗ   ਅਤੇ ਟੈਸਟਿੰਗ   ਦੀ ਸਮਰੱਥਾ ਤੇ ਮੁਹਾਰਤ ਹੈ, ਜੋ ਧੁਰਿਆਂ ਵਜੋਂ ਸੇਵਾ ਨਿਭਾ ਸਕਦੇ ਹਨ ਅਤੇ ਇਹ ਉਹ ਅਨੇਕ ਪ੍ਰਯੋਗਸ਼ਾਲਾਵਾਂ ਹਨ ਜਿੱਥੇ ਟੈਸਟਿੰਗ ਸੁਵਿਧਾਵਾਂ ਲਈ ਆਰਟੀ ਪੀਸੀਆਰ  ਮਸ਼ੀਨਾਂ ਅਤੇ ਲੋੜੀਂਦੀ ਮਾਨਵ–ਸ਼ਕਤੀ ਹੈ।
ਇਹ ਧੁਰੇ  ਉਹ ਸਰਕਾਰੀ ਪ੍ਰਯੋਗਸ਼ਾਲਾਵਾਂ ਹਨ, ਜਿਨ੍ਹਾਂ ਨੂੰ ਆਈਸੀਐੱਮਆਰ  ਦੇ ਦਿਸ਼ਾ–ਨਿਰਦੇਸ਼ਾਂ ਅਨੁਸਾਰ ਸਬੰਧਿਤ ਮੰਤਰਾਲਿਆਂ / ਵਿਭਾਗਾਂ   ਦੀ ਮਾਨਤਾ ਹਾਸਲ ਹੈ। ਹੁਣ ਤੱਕ 19 ਸ਼ਹਿਰੀ / ਖੇਤਰੀ ਸਮੂਹ  ਬੰਗਲੌਰ, ਦਿੱਲੀ/ਰਾਸ਼ਟਰੀ ਰਾਜਧਾਨੀ ਖੇਤਰ, ਹੈਦਰਾਬਾਦ, ਤਿਰੂਵਨੰਤਪੁਰਮ, ਚੰਡੀਗੜ੍ਹ/ਮੋਹਾਲੀ, ਭੁਬਨੇਸ਼ਵਰ, ਨਾਗਪੁਰ, ਪੁਣੇ, ਮੁੰਬਈ, ਲਖਨਊ, ਚੇਨਈ, ਕੋਲਕਾਤਾ, ਉੱਤਰ–ਪੂਰਬੀ ਖੇਤਰ, ਜੰਮੂ ਤੇ ਕਸ਼ਮੀਰ, ਅਹਿਮਦਾਬਾਦ, ਮੱਧ ਪ੍ਰਦੇਸ਼, ਰਾਜਸਥਾਨ, ਬਨਾਰਸ,ਪਾਲਮਪੁਰ ਅਤੇ ਦਿੱਲੀ ਸ਼ਹਿਰ ’ਚ ਸਥਾਪਿਤ ਕੀਤੇ ਗਏ ਹਨ।
ਲਗਭਗ 100 ਸੰਸਥਾਨ ਇਸ ਵਿੱਚ ਸ਼ਾਮਲ ਹਨ ਤੇ 1,60,000 ਤੋਂ ਵੱਧ ਸੈਂਪਲ ਟੈਸਟ ਕੀਤੇ ਗਏ ਹਨ। ਸੱਤ ਡੀਬੀਟੀ  ਖੁਦਮੁਖ਼ਤਿਆਰ ਸੰਸਥਾਨਾਂ ਨੂੰ ਆਈਸੀਐੱਮਆਰ  ਵੱਲੋਂ ਧੁਰਿਆਂ ਵਜੋਂ ਪ੍ਰਵਾਨ ਕੀਤਾ ਗਿਆ ਹੈ ਤੇ ਉਹ ਕੋਵਿਡ–19   ਦੇ ਨਿਦਾਨ  ਲਈ ਟੈਸਟਿੰਗ ਕਰ ਰਹੇ ਹਨ।
ਉਹ ਸਬੰਧਿਤ ਸ਼ਹਿਰਾਂ / ਖੇਤਰਾਂ ਵਿੱਚ ਧੁਰਿਆਂ  ਵਜੋਂ ਕੰਮ ਵੀ ਕੰਮ ਕਰ ਰਹੇ ਹਨ ਤੇ ਉਹ ਹੋਰ ਵੀ ਕਈ ਪ੍ਰਮੁੱਖ ਕੇਂਦਰੀ ਅਤੇ ਰਾਜ ਸਰਕਾਰ ਦੇ ਸੰਸਥਾਨਾਂ ਦੇ ਯਤਨਾਂ ਵਿੱਚ ਤਾਲਮੇਲ ਕਰ ਰਹੇ ਹਨ। ਇਸ ਤੋਂ ਇਲਾਵਾ, ਉਹ ਟੈਸਟਿੰਗ ਲਈ ਸੈਂਪਲ ਲੈਣ ਲਈ ਸਬੰਧਿਤ ਰਾਜ ਸਰਕਾਰਾਂ ਨਾਲ ਬਹੁਤ ਨੇੜੇ ਹੋ ਕੇ ਕੰਮ ਕਰ ਰਹੇ ਹਨ ਅਤੇ ਹਰ ਰੋਜ਼ ਆਪਣੇ ਟੈਸਟਿੰਗ ਨਤੀਜਿਆਂ ਲਈ ਆਈਸੀਐੱਮਆਰ  ਨੂੰ ਰਿਪੋਰਟ ਕਰ ਰਹੇ ਹਨ। ਇਨ੍ਹਾਂ ਸਮੂਹਾਂ  ਨੇ ਲਗਭਗ 4 ਹਫ਼ਤਿਆਂ ਵਿੱਚ ਸਮੂਹਕ ਤੌਰ ’ਤੇ 1,70,000 ਦੇ ਕਰੀਬ ਟੈਸਟ ਕਰ ਲਏ ਹਨ। ਇਨ੍ਹਾਂ ਸਮੂਹਾਂ ਵਿੱਚ ਹੁਣ ਅਗਲੇ 4 ਹਫ਼ਤਿਆਂ ਅੰਦਰ ਇਨ੍ਹਾਂ ਦੀ ਗਿਣਤੀ ਵਧਾ ਕੇ ਲਗਭਗ 50 ਕੀਤੀ ਜਾ ਰਹੀ ਹੈ ਤੇ ਅਗਲੇ 4 ਹਫ਼ਤਿਆਂ ਅੰਦਰ ਇਹ ਦੇਸ਼ ਦੇ ਦੂਰ–ਦੁਰਾਡੇ ਦੇ ਕੋਣਿਆਂ ਤੱਕ ਪੁੱਜ ਜਾਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਬਾਲਾਸਾਹੇਬ ਠਾਕਰੇ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਬਾਲਾਸਾਹੇਬ ਠਾਕਰੇ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀ ਦਿੱਤੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਮੈਂ ਸ਼੍ਰੀ ਬਾਲਾਸਾਹੇਬ ਠਾਕਰੇ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀ ਅਰਪਿਤ ਕਰਦਾ ਹਾਂ। ਉਨ੍ਹਾਂ ਨੂੰ ਹਮੇਸ਼ਾ ਇੱਕ ਉਤਕ੍ਰਿਸ਼ਟ ਨੇਤਾ ਦੇ ਰੂਪ 'ਚ ਯਾਦ ਕੀਤਾ ਜਾਵੇਗਾ ਜੋ ਹਮੇਸ਼ਾ ਲੋਕਾਂ ਦੇ ਨਾਲ ਖੜ੍ਹੇ ਰਹੇ।"
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਆਈਜੇਐੱਫ ਗ੍ਰੈਂਡ ਸਲੈਮ 2020 ਕੰਪੀਟੀਸ਼ਨ ਲਈ ਛੇ ਮੈਂਬਰੀ ਭਾਰਤੀ ਜੂਡੋ ਟੀਮ ਦੇ ਹੰਗਰੀ ਦੇ ਦੌਰੇ ਦਾ ਪੂਰਾ ਖਰਚਾ ਸਰਕਾਰ ਕਰੇਗੀ
ਹੰਗਰੀ ਦੇ ਬੁਡਾਪੈਸਟ ਵਿੱਚ ਇਸ ਮਹੀਨੇ ਦੀ 23 ਤੋਂ 26 ਤਰੀਕ ਦੌਰਾਨ ਹੋ ਰਹੀ ਅੰਤਰ ਰਾਸ਼ਟਰੀ ਜੂਡੋ ਫੈਡਰੇਸ਼ਨ  ਦੀ ਇੱਕ ਈਵੈਂਟ- ਗ੍ਰੈਂਡ ਸਲੈਮ 2020 ਕੰਪੀਟੀਸ਼ਨ ਵਿੱਚ ਭਾਰਤੀ ਜੂਡੋ ਟੀਮ ਦੇ ਪੰਜ ਖਿਡਾਰੀ ਹਿੱਸਾ ਲੈਣਗੇ। ਇਸ ਟੂਰ ਦਾ ਪੂਰਾ ਖਰਚਾ ਸਰਕਾਰ ਕਰੇਗੀ।
ਇਹ ਪੰਜ ਜੂਡੋ ਖਿਡਾਰੀ, ਜਿਨ੍ਹਾਂ ਵਿੱਚ ਦੋ ਮਹਿਲਾ ਅਤੇ ਤਿੰਨ ਪੁਰਸ਼ ਖਿਡਾਰੀ ਸ਼ਾਮਲ ਹਨ, 19 ਤਰੀਕ ਨੂੰ ਕੰਪੀਟੀਸ਼ਨ ਲਈ ਰਵਾਨਾ ਹੋਣਗੇ। ਉਨ੍ਹਾਂ ਨੂੰ ਹੰਗਰੀ ਪਹੁੰਚਣ 'ਤੇ ਘੱਟੋ-ਘੱਟ ਦੋ ਕੋਵਿਡ-19 ਨੈਗੇਟਿਵ ਵਿਅਕਤੀਗਤ ਮੈਡੀਕਲ ਸਰਟੀਫਿਕੇਟ ਦੇਣੇ ਪੈਣਗੇ। ਇਹ ਪੀਸੀਆਰ ਟੈਸਟ ਹੰਗਰੀ ਆਉਣ ਤੋਂ ਵੱਧ ਤੋਂ ਵੱਧ 5 ਦਿਨ ਪਹਿਲਾਂ ਅਤੇ ਆਪਸ ਵਿੱਚ 48 ਘੰਟਿਆਂ ਦੇ ਵਕਫ਼ੇ ‘ਤੇ ਕਰਵਾਏ ਗਏ ਹੋਣੇ ਚਾਹੀਦੇ ਹਨ।
ਮਹਿਲਾ ਟੀਮ ਵਿੱਚ ਮਣੀਪੁਰ ਦੀ 25 ਸਾਲਾ ਸੁਸ਼ੀਲਾ ਦੇਵੀ  ਅਤੇ ਦਿੱਲੀ ਦੀ 22 ਸਾਲਾ ਤੂਲਿਕਾ ਮਾਨ  ਸ਼ਾਮਲ ਹਨ। ਪੁਰਸ਼ ਟੀਮ ਵਿੱਚ ਸਾਬਕਾ ਓਲੰਪੀਅਨ 28 ਸਾਲਾ ਅਵਤਾਰ ਸਿੰਘ , ਪੰਜਾਬ ਤੋਂ 22 ਸਾਲਾ, ਟੌਪਸ ਡਿਵੈਲਪਮੈਂਟਲ ਗਰੁੱਪ ਦਾ ਅਥਲੀਟ ਜਸਲੀਨ ਸਿੰਘ ਸੈਣੀ  ਅਤੇ 24 ਸਾਲਾ ਵਿਜੇ ਯਾਦਵ  ਸ਼ਾਮਲ ਹਨ। ਹੰਗਰੀ ਵਿੱਚ ਕੰਪੀਟੀਸ਼ਨ ਦੇ ਪੂਰੇ ਸਮੇਂ ਦੌਰਾਨ ਇਨ੍ਹਾਂ ਪੰਜ ਖਿਡਾਰੀਆਂ ਨਾਲ ਕੋਚ ਜੀਵਨ ਸ਼ਰਮਾ ਸ਼ਾਮਲ ਰਹਿਣਗੇ।
ਜਸਲੀਨ ਨੇ ਦੱਸਿਆ “ਮੇਰਾ ਉਦੇਸ਼ ਓਲੰਪਿਕ ਵਿੱਚ ਭਾਰਤ ਲਈ ਮੈਡਲ ਹਾਸਲ ਕਰਨਾ ਹੈ ਅਤੇ ਮੈਨੂੰ ਪੂਰਾ ਯਕੀਨ ਹੈ ਕਿ ਮੈਂ ਇਹ ਕੰਮ ਕਰ ਸਕਾਂਗਾ, ਕਿਉਂਕਿ ਮੈਂ ਇਸ ਲਈ ਬਹੁਤ ਸਖ਼ਤ ਮਿਹਨਤ ਕੀਤੀ ਹੈ। ਮੈਂ ਸਰਕਾਰ ਦੁਆਰਾ ਦਿੱਤੇ ਜਾ ਰਹੇ ਸਮਰਥਨ ਲਈ ਬਹੁਤ ਧੰਨਵਾਦੀ ਹਾਂ। ਭਾਵੇਂ ਸਾਡੇ ਦੁਆਰਾ ਸਖਤ ਮਿਹਨਤ ਕੀਤੀ ਜਾ ਰਹੀ ਹੈ ਪਰ ਸਰਕਾਰ ਦੀ ਸਹਾਇਤਾ ਤੋਂ ਬਗੈਰ ਅਸੀਂ ਕੁਝ ਨਹੀਂ ਕਰ ਸਕਦੇ। ਇਸ ਲਈ, ਮੈਂ ਬਹੁਤ ਸ਼ੁਕਰਗੁਜ਼ਾਰ ਹਾਂ ਕਿ ਉਹ ਸਾਡੇ ਟੂਰ ਲਈ ਖਰਚਾ ਸਹਿਣ ਕਰ ਰਹੇ ਹਨ।”
ਉਹ ਸਾਰੇ ਵਿਸ਼ਵ ਰੈਂਕਿੰਗ ਦੇ ਅਧਾਰ ‘ਤੇ ਚੁਣੇ ਗਏ ਹਨ ਅਤੇ ਅਗਲੇ ਸਾਲ ਤੱਕ ਲਈ ਮੁਲਤਵੀ ਹੋਈਆਂ ਟੋਕੀਓ ਓਲੰਪਿਕ ਖੇਡਾਂ ਲਈ ਕੁਆਲੀਫਾਈ ਕਰਨ ਦੀਆਂ ਉਨ੍ਹਾਂ ਦੀਆਂ ਉੱਚ ਸੰਭਾਵਨਾਵਾਂ ਹਨ। ਸੀਨੀਅਰ ਨੈਸ਼ਨਲ ਰੈਂਕਿੰਗ ਚੈਂਪੀਅਨਸ਼ਿਪ ਵਿੱਚ ਵੀ ਉਹ ਸਰਬੋਤਮ ਪ੍ਰਤੀਯੋਗੀ ਹਨ। ਮਹਿਲਾਵਾਂ ਵਿੱਚੋਂ ਸੁਸ਼ੀਲਾ ਦੇਵੀ ਸਭ ਤੋਂ ਵੱਧ 41ਵੇਂ ਨੰਬਰ 'ਤੇ ਹੈ ਅਤੇ ਉਸ ਨੇ ਕੁਲ 833 ਓਲੰਪਿਕ ਕੁਆਲੀਫੀਕੇਸ਼ਨ ਅੰਕ ਹਾਸਲ ਕੀਤੇ ਹਨ, ਜਦਕਿ ਜਸਲੀਨ ਪੁਰਸ਼ਾਂ ਵਿੱਚੋਂ ਸਭ ਤੋਂ ਵੱਧ 56ਵੇਂ ਸਥਾਨ ‘ਤੇ ਹੈ ਅਤੇ ਉਸ ਨੂੰ ਓਲੰਪਿਕ ਵਿੱਚ 854 ਕੁਆਲੀਫੀਕੇਸ਼ਨ ਅੰਕ ਹਾਸਲ ਹਨ।
ਹੰਗਰੀ ਦੇ ਬੁਡਾਪੈਸਟ ਵਿੱਚ ਆਈਜੇਐੱਫ ਈਵੈਂਟ ਵਿੱਚ 81 ਦੇਸ਼ਾਂ ਦੇ ਤਕਰੀਬਨ 645 ਪ੍ਰਤੀਯੋਗੀਆਂ ਦੁਆਰਾ ਹਿੱਸਾ ਲਏ ਜਾਣ ਦੀ ਉਮੀਦ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
2015-2020 ਦੀ ਵਿਦੇਸ਼ ਵਪਾਰ ਨੀਤੀ ਨੂੰ ਸਤੰਬਰ, 2021 ਤੱਕ 6 ਮਹੀਨਿਆਂ ਲਈ ਵਧਾਇਆ ਗਿਆ
ਕੇਂਦਰੀ ਵਣਜ ਤੇ ਉਦਯੋਗ ਮੰਤਰਾਲਾ ਨੇ ਭਾਰਤ ਸਰਕਾਰ ਦੀ ਵਿਦੇਸ਼ੀ ਵਪਾਰ ਨੀਤੀ  ਨੂੰ ਅੱਜ ਹੋਰ ਅਗੇ ਵਧਾਉਣ ਦਾ ਐਲਾਨ ਕੀਤਾ। ਮੌਜੂਦਾ ਨੀਤੀ ਜੋ 1 ਅਪ੍ਰੈਲ 2015 ਨੂੰ ਲਾਗੂ ਕੀਤੀ ਗਈ ਸੀ, ਉਹ 5 ਸਾਲਾਂ ਲਈ ਸੀ ਅਤੇ ਇਸ ਨੂੰ 31 ਮਾਰਚ, 2021 ਤੱਕ ਵਧਾਇਆ ਗਿਆ ਸੀ। ਕੋਵਿਡ -19 ਮਹਾਮਾਰੀ ਦੇ ਫੈਲਣ ਦੀ ਅਸਾਧਾਰਨ ਸਥਿਤੀ, ਅਜੇ ਵੀ ਚੱਲ ਰਹੀ ਹੈ, ਦੇ ਮੱਦੇ ਨਜ਼ਰ ਸਰਕਾਰ ਨੇ ਮੌਜੂਦਾ ਵਿਦੇਸ਼ ਵਪਾਰ ਨੀਤੀ ਨੂੰ ਵੱਖ-ਵੱਖ ਬਰਾਮਦ ਪ੍ਰਮੋਸ਼ਨ ਸਕੀਮਾਂ ਅਧੀਨ ਲਾਭਾਂ ਨੂੰ ਜਾਰੀ ਰੱਖਣ ਦਾ ਫੈਸਲਾ ਕਰਦਿਆਂ 6 ਹੋਰ ਮਹੀਨਿਆਂ ਲਈ ਯਾਨੀਕਿ 30 ਸਤੰਬਰ, 2021 ਤੱਕ ਵਧਾਉਣ ਦਾ ਫੈਸਲਾ ਕੀਤਾ ਹੈ ਜਿਸ ਨਾਲ ਨੀਤੀ ਪ੍ਰਸ਼ਾਸਨ ਵਿਚ ਨਿਰੰਤਰਤਾ ਬਣੀ ਰਹੇ। ਇਸੇ ਤਰ੍ਹਾਂ ਪ੍ਰਕ੍ਰਿਆਵਾਂ ਦੀ ਹੈਂਡ-ਬੁੱਕ ਦੀ ਵੈਧਤਾ ਵਿਚ ਵਿਸਥਾਰ ਕਰਦਿਆਂ ਅਜਿਹਾ ਵਿਸਥਾਰ ਸੰਬੰਧਤ ਪ੍ਰਕ੍ਰਿਆਵਾਂ ਵਿਚ ਵੀ ਕੀਤਾ ਗਿਆ ਹੈ।
ਐਡਵਾਂਸ /ਈਪੀਸੀਜੀ ਅਧਿਕਾਰਾਂ ਅਤੇ ਈਓਯੂ'ਜ਼ ਆਦਿ ਅਧੀਨ ਦਰਾਮਦਾਂ ਤੇ ਆਈਜੀਐਸਟੀ ਅਤੇ ਮੁਆਵਜ਼ਾ ਸੈੱਸ ਦੀ ਅਦਾਇਗੀ ਤੋਂ ਵੀ ਛੂਟ 30.09.2021 ਤੱਕ ਵਧਾ ਦਿੱਤੀ ਗਈ ਹੈ। ਇਸੇ ਤਰ੍ਹਾਂ ਸਟੇਟਸ ਹੋਲਡਰ ਸਰਟੀਫਿਕੇਟਾਂ ਦੇ ਅਰਸੇ ਦੀ ਵੈਧਤਾ ਵੀ ਵਧਾਈ ਗਈ ਹੈ। ਇਹ ਸਟੇਟਸ ਹੋਲਡਰਾਂ ਨੂੰ ਨਿਰੰਤਰ ਨਿਰਧਾਰਤ ਸਹੂਲਤਾਂ/ਲਾਭ ਪ੍ਰਾਪਤ ਕਰਨ ਲਈ ਯੋਗ ਬਣਾਉਣਗੇ।
ਵਿਦੇਸ਼ ਵਪਾਰ ਨੀਤੀ 2015-20 ਨੂੰ ਵਧਾਉਣ ਲਈ ਨੋਟੀਫਿਕੇਸ਼ਨ ਅਤੇ 2015-20 ਦੀਆਂ ਮੌਜੂਦਾ ਪ੍ਰਕ੍ਰਿਆਵਾਂ ਦੀ ਹੈਂਡ ਬੁੱਕ ਦੀ ਵੈਧਤਾ ਨੂੰ ਵਧਾਉਣ ਲਈ ਜਨਤਕ ਨੋਟਿਸ ਅੱਜ ਜਾਰੀ ਕਰ ਦਿੱਤਾ ਗਿਆ।
--------------------------------
ਵਾਈਬੀ ਐਸਐਸ
(Visitor Counter : 202
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਮੰਤਰੀ ਮੰਡਲ ਨੇ ਦਸੰਬਰ 2019 ਤੋਂ ਇੱਕ ਸਾਲ ਦੀ ਅਵਧੀ ਲਈ ਜਨਤਕ ਖੇਤਰ ਦੀਆਂ ਤੇਲ ਮਾਰਕੀਟਿੰਗ ਕੰਪਨੀਆਂ ਨੂੰ ਖਰੀਦ ਲਈ ਇਥਾਨੋਲ ਸਪਲਾਈ ਕਰਨ ਵਾਸਤੇ ਇਥੇਨੋਲ ਕੀਮਤ ਵਿਵਸਥਾ ਵਿੱਚ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਦੀ ਆਰਥਿਕ ਮਾਮਲਿਆਂ ਦੀ ਮੰਤਰੀ ਮੰਡਲ ਕਮੇਟੀ ਨੇ 1 ਦਸੰਬਰ, 2019 ਤੋਂ 30 ਨਵੰਬਰ, 2020 ਤੱਕ ਇਥੇਨੋਲ ਸਪਲਾਈ ਸਾਲ ਦੌਰਾਨ ਆਗਾਮੀ ਚੀਨੀ ਸੀਜ਼ਨ 2019-20 ਲਈ ਈਪੀਬੀ ਪ੍ਰੋਗਰਾਮ ਦੇ ਤਹਿਤ ਵੱਖ-ਵੱਖ ਕੱਚੇ ਮਾਲਾਂ ਤੋਂ ਬਣੀ ਇਥੇਨੋਲ ਦੀ ਉੱਚੀ ਕੀਮਤ ਤੈਅ ਕਰਨ ਸਮੇਤ ਨਿਮਨਲਿਖਤ ਨੂੰ ਪ੍ਰਵਾਨਗੀ ਦਿੱਤੀ ਹੈ :-
1.ਸੀ ਹੈਵੀ ਮੋਲੇਸਿਸ ਤਰੀਕੇ ਤੋਂ ਪ੍ਰਾਪਤ ਇਥੇਨੋਲ ਦੀ ਕੀਮਤ 43.46 ਰੁਪਏ ਪ੍ਰਤੀਲੀਟਰ ਤੋਂ ਵਧ ਕੇ 43.75 ਰੁਪਏ ਪ੍ਰਤੀਲੀਟਰ ਹੋਵੇਗੀ।
2.ਬੀ ਹੇਵੀ ਮੋਲੇਸਿਲ ਤਰੀਕੇ ਤੋਂ ਪ੍ਰਾਪਤ ਇਥੇਨੋਲ ਦੀ ਕੀਮਤ 52.43 ਰੁਪਏ ਪ੍ਰਤੀਲੀਟਰ ਤੋਂ ਵਧ ਕੇ 54.27 ਰੁਪਏ ਪ੍ਰਤੀਲੀਟਰ ਹੋਵੇਗੀ।
3. ਗੰਨਾ ਰਸ/ਚੀਨੀ/ਚੀਨੀ ਸਿਰਪ ਤਰੀਕੇ ਤੋਂ ਪ੍ਰਾਪਤ ਇਥੇਨੋਲ ਦੀ ਕੀਮਤ 59.48 ਰੁਪਏ ਪ੍ਰਤੀਲੀਟਰ ਤੈਅ ਕੀਤੀ ਗਈ ਹੈ।
4. ਇਸਦੇ ਇਲਾਵਾ ਜੀਐੱਸਟੀ ਅਤੇ ਆਵਾਜਾਈ ਫੀਸ ਵੀ ਦੇਣੀ ਹੋਵੇਗੀ। ਤੇਲ ਕੰਪਨੀਆਂ ਨੂੰ ਵਾਸਤਵਿਕ ਆਵਾਜਾਈ ਫੀਸ ਤੈਅ ਕਰਨ ਦਾ ਸੁਝਾਅ ਦਿੱਤਾ ਗਿਆ ਹੈ, ਤਾਂਕਿ ਇਥੇਨੋਲ ਦੀ ਲੰਮੀ ਦੂਰੀ ਤੱਕ ਆਵਾਜਾਈ ਪਸਤ ਨਾ ਹੋਵੇ।
5. ਤੇਲ ਕੰਪਨੀਆਂ ਨੂੰ ਇਥੇਨੋਲ ਲਈ ਨਿਮਨ ਪ੍ਰਾਥਮਿਕਤਾ ਦੇ ਨਾਲ ਸਪਲਾਈ ਜਾਰੀ ਰੱਖਣ ਦੀ ਸਲਾਹ ਦਿੱਤੀ ਗਈ ਹੈ – 1) ਗੰਨਾ ਰਸ/ਚੀਨੀ/ਚੀਨੀ ਸਿਰਪ 2) ਬੀ ਹੈਵੀ ਮੋਲੇਸਿਸ 3) ਸੀ ਹੈਵੀ ਮੋਲੇਸਿਸ ਅਤੇ 4) ਖਰਾਬ ਅਨਾਜ / ਹੋਰ ਸਰੋਤ।
ਸਾਰੀਆਂ ਡਿਸਟਿਲਰੀ ‘ਚ ਇਸ ਯੋਜਨਾ ਦਾ ਲਾਭ ਪ੍ਰਾਪਤ ਕਰ ਸਕਦੀਆਂ ਹਨ ਅਤੇ ਡਿਸਟਿਲਰੀਆਂ ਦੀ ਵੱਡੀ ਸੰਖਿਆ ਈਬੀਪੀ ਪ੍ਰੋਗਰਾਮ ਲਈ ਇਥੇਨੋਲ ਦੀ ਸਪਲਾਈ ਕਰ ਸਕਦੀ ਹੈ। ਇਥੇਨੋਲ ਸਪਲਾਈਕਰਤਾ ਨੂੰ ਲਾਭਕਾਰੀ ਕੀਮਤ ਮਿਲਣ ਨਾਲ ਗੰਨਾ ਕਿਸਾਨਾਂ ਦੀ ਬਕਾਇਆ ਰਕਮ ਨੂੰ ਘੱਟ ਕਰਨ ਵਿੱਚ ਮਦਦ ਮਿਲੇਗੀ । ਇਹ ਪ੍ਰਕਿਰਿਆ ਗੰਨਾ ਕਿਸਾਨਾਂ ਦੀ ਸਮੱਸਿਆ ਨੂੰ ਘੱਟ ਕਰਨ ਵਿੱਚ ਯੋਗਦਾਨ ਦੇਵੇਗੀ ।
ਸਾਰੇ ਗੰਨਾ ਅਧਾਰਿਤ ਤਰੀਕਿਆਂ ਤੋਂ ਪ੍ਰਾਪਤ ਇਥੇਨੋਲ ਦੀ ਖਰੀਦ ਲਈ ਅਧਿਕ ਕੀਮਤ ਦੀ ਪੇਸ਼ਕਸ਼ ਦੇ ਕਾਰਨ, ਅੰਸ਼ਿਕ ਤੌਰ ‘ਤੇ ਗੰਨਾ ਰਸ ਤਰੀਕੇ ਅਤੇ ਸੌ ਪ੍ਰਤੀਸ਼ਤ ਗੰਨਾ ਰਸ ਤਰੀਕੇ ਦੇ ਨਾਲ - ਨਾਲ ਪਹਿਲੀ ਵਾਰ ਇਥੇਨੋਲ ਦੇ ਉਤਪਾਦਨ ਲਈ ਚੀਨੀ ਅਤੇ ਚੀਨੀ ਸਿਰਪ ਦੀ ਆਗਿਆ ਦੇਣ ਨਾਲ , ਈਬੀਪੀ ਪ੍ਰੋਗਰਾਮ ਲਈ ਇਥੇਨੋਲ ਦੀ ਉਪਲੱਬਧਤਾ ਵਿੱਚ ਮਹੱਤਵਪੂਰਨ ਵਾਧਾ ਹੋਣ ਦੀ ਆਸ ਹੈ । ਪੈਟਰੋਲ ਵਿੱਚ ਅਧਿਕ ਮਾਤਰਾ ਵਿੱਚ ਇਥੇਨੋਲ ਦੇ ਮਿਸ਼ਰਣ ਦੇ ਕਈ ਲਾਭ ਹਨ , ਜਿਵੇਂ - ਆਯਾਤ ਉੱਤੇ ਨਿਰਭਰਤਾ ਵਿੱਚ ਕਮੀ , ਖੇਤੀਬਾੜੀ ਖੇਤਰ ਨੂੰ ਸਮਰਥਨ , ਅਧਿਕ ਵਾਤਾਵਰਣ ਅਨੁਕੂਲ ਈਂਧਣ , ਘੱਟ ਪ੍ਰਦੂਸ਼ਣ ਅਤੇ ਕਿਸਾਨਾਂ ਲਈ ਅਤਿਰਿਕਤ  ਆਮਦਨ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤੀ ਕਸਟਮਜ਼ ਕੋਲ ਕੋਈ ਆਕਸੀਜਨ ਕੰਸਨਟ੍ਰੇਟਰ ਬਕਾਇਆ ਨਹੀਂ ਹਨ
ਅੰਤਰਰਾਸ਼ਟਰੀ ਰਾਹਤ ਸਹਾਇਤਾ ਦੇ ਰੂਪ ਵਿੱਚ ਦੇਸ਼ ਵਿੱਚ 3000 ਆਕਸੀਜਨ ਕੰਸਨਟ੍ਰੇਟਰ ਪ੍ਰਾਪਤ ਹੋਏ; ਸਾਰੇ ਡਿਲੀਵਰ / ਡਿਸਪੈਚ ਕੀਤੇ ਗਏ
ਆਕਸੀਜਨ ਕੰਸਨਟ੍ਰੇਟਰਾਂ ਦੀਆਂ ਖੇਪਾਂ ਦੀ ਫਾਸਟ ਟਰੈਕ ਕਲੀਅਰੈਂਸ ਲਈ ਕਸਟਮ ਅਧਿਕਾਰੀ 24x7 ਕੰਮ ਕਰ ਰਹੇ ਹਨ
ਮੀਡੀਆ ਦੇ ਕੁਝ ਹਿੱਸਿਆਂ ਵਿਚ ਇਹ ਰਿਪੋਰਟ ਕੀਤਾ ਗਿਆ ਹੈ ਕਿ ਕਸਟਮ ਅਥਾਰਟੀਆਂ ਤੋਂ ਕਲੀਅਰੈਂਸ ਲੈਣ ਲਈ ਆਕਸੀਜਨ ਕੰਸਨਟ੍ਰੇਟਰ ਕਸਟਮ ਦੇ ਗੋਦਾਮ ਵਿੱਚ ਪੈਂਡਿੰਗ ਪਾਏ ਹਨ।
ਖ਼ਬਰ ਪੂਰੀ ਤਰ੍ਹਾਂ ਨਾਲ ਗਲਤ ਹੈ, ਤਥਾਂ ਤੇ ਆਧਾਰਤ ਨਹੀਂ ਹੈ ਅਤੇ ਬਿਨਾਂ ਕਿਸੇ ਆਧਾਰ ਹੈ।
ਕੇਂਦਰੀ ਅਪ੍ਰਤੱਖ ਟੈਕਸ ਅਤੇ ਕਸਟਮ ਬੋਰਡ  ਨੇ ਸਪੱਸ਼ਟ ਕੀਤਾ ਹੈ ਕਿ ਭਾਰਤੀ ਕਸਟਮ ਕੋਲ ਅਜਿਹਾ ਕੋਈ ਬਕਾਇਆ ਨਹੀਂ ਹੈ। ਭਾਰਤੀ ਕਸਟਮ ਤੇਜ਼ੀ ਨਾਲ ਸਾਰੀਆਂ ਖੇਪਾਂ ਨੂੰ ਕਲੀਅਰ ਕਰ ਰਿਹਾ ਹੈ ਅਤੇ ਦਰਾਮਦ ਦੀ ਕਿਸੇ ਵੀ ਬੰਦਰਗਾਹ ਤੇ ਪੈਂਡੈਂਸੀ ਦੇ ਕੋਈ ਅੰਕੜੇ ਮੌਜੂਦ ਨਹੀਂ ਹਨ।
ਕੁਲ ਮਿਲਾ ਕੇ, ਵੱਖ-ਵੱਖ ਦੇਸ਼ਾਂ ਤੋਂ 3000 ਆਕਸੀਜਨ ਕੰਸਨਟ੍ਰੇਟਰ ਵਿਸ਼ਵਵਿਆਪੀ ਮਹਾਮਾਰੀ ਵਿਰੁੱਧ ਸਮੂਹਿਕ ਲੜਾਈ ਵਿਚ ਭਾਰਤ ਸਰਕਾਰ ਅਤੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਯਤਨਾਂ ਨੂੰ ਸਹਾਇਤਾ ਦੇਣ ਲਈ ਗਲੋਬਲ ਸਹਾਇਤਾ ਵਜੋਂ ਪ੍ਰਾਪਤ ਹੋਏ ਹਨ। ਇਨ੍ਹਾਂ ਵਿਚੋਂ ਮਾਰੀਸ਼ਸ ਨੇ 200 ਆਕਸੀਜਨ ਕੰਸਨਟ੍ਰੇਟਰ ਭੇਜੇ ਹਨ, ਰੂਸ , ਯੂਕੇ ਨੇ ਚਾਰ ਖੇਪਾਂ , ਰੋਮਾਨੀਆ ਤੋਂ 80, ਆਇਰਲੈਂਡ ਤੋਂ 700, ਥਾਈਲੈਂਡ , ਚੀਨ  ਅਤੇ ਉਜ਼ਬੇਕਿਸਤਾਨ ਤੋਂ  ਕੰਸਨਟ੍ਰੇਟਰ ਭੇਜੇ ਗਏ ਹਨ। ਇਸ ਤੋਂ ਇਲਾਵਾ, ਤਾਈਵਾਨ ਨੇ 150 ਕੰਸਨਟ੍ਰੇਟਰ ਭੇਜੇ ਹਨ। ਆਕਸੀਜਨ ਕੰਸਨਟ੍ਰੇਟਰ ਜਾਂ ਤਾਂ ਸ਼ਿਨਾਖ਼ਤ ਪ੍ਰਾਪਤ ਟੈਰਿਟਰੀ ਦੇਖਭਾਲ ਸੰਸਥਾਵਾਂ ਵਿਚ ਪਹੁੰਚਾਏ ਜਾਂਦੇ ਹਨ, ਜਾਂ ਡਿਲਿਵਰੀ ਲਈ ਭੇਜ ਦਿੱਤੇ ਜਾਂਦੇ ਹਨ। ਰਾਹਤ ਸਮੱਗਰੀ ਨੂੰ ਸੜਕੀ ਅਤੇ ਹਵਾਈ ਮਾਰਗ ਰਾਹੀਂ ਵੀ ਭੇਜਿਆ ਗਿਆ ਹੈ। ਕਸਟਮ ਵਿਭਾਗ ਦੇ ਗੁਦਾਮ ਵਿਚ ਕੋਈ ਆਕਸੀਜਨ ਕੰਸਨਟ੍ਰੇਟਰ ਨਹੀਂ ਪਏ ਹਨ, ਇਹ ਸਪੱਸ਼ਟ ਕੀਤਾ ਗਿਆ ਹੈ।
ਆਕਸੀਜਨ ਅਤੇ ਆਕਸੀਜਨ ਨਾਲ ਸਬੰਧਤ ਉਪਕਰਣ ਆਦਿ ਸਮੇਤ ਕੋਵਿਡ ਨਾਲ ਸਬੰਧਿਤ ਦਰਾਮਦਾਂ ਦੀ ਉਪਲਬਧਤਾ ਲਈ ਜ਼ਰੂਰਤ ਪ੍ਰਤੀ ਸੰਵੇਦਨਸ਼ੀਲ ਹੈ ਅਤੇ 24x7 ਤੇਜੀ ਨਾਲ ਟਰੈਕ ਕਰਨ ਸਾਮਾਨ ਦੇ ਪਹੁੰਚਣ 'ਤੇ ਹੀ ਉਸਨੂੰ ਕਲੀਅਰ ਕਰਨ ਲਈ ਕੰਮ ਕਰ ਰਿਹਾ ਹੈ ਜਿਸ ਨਾਲ ਕੁਝ ਘੰਟਿਆਂ ਦੇ ਅੰਦਰ ਹੀ ਤੇਜੀ ਨਾਲ ਕਲੀਅਰੈਂਸ ਹੋ ਰਹੀ ਹੈ। ਕਸਟਮਜ ਪ੍ਰਣਾਲੀਆਂ ਵੱਲੋਂ ਹੋਰ ਵਸਤਾਂ ਉਪਰ ਇਨ੍ਹਾਂ ਵਸਤਾਂ ਨੂੰ ਉੱਚ ਤਰਜ਼ੀਹ ਦਿੱਤੀ ਜਾ ਰਹੀ ਹੈ। ਜਦਕਿ ਨੋਡਲ ਅਫਸਰ ਨਿਗਰਾਨੀ ਅਤੇ ਕਲੀਅਰੈਂਸ ਲਈ ਈਮੇਲ 'ਤੇ ਅਲਰਟ ਪ੍ਰਾਪਤ ਕਰਦੇ ਹਨ, ਕੋਵਿਡ ਨਾਲ ਜੁੜੀਆਂ ਦਰਾਮਦਾਂ ਦੀ ਪੈਂਡੈਂਸੀ ਦੀ ਨਿਗਰਾਨੀ ਲਈ ਸੀਨੀਅਰ ਅਧਿਕਾਰੀਆਂ ਵੱਲੋਂ ਨਿਗਰਾਨੀ ਵੀ ਕੀਤੀ ਜਾ ਰਹੀ ਹੈ।
ਹਾਲ ਹੀ ਵਿਚ ਕਸਟਮ ਅਧਿਕਾਰੀਆਂ ਕੋਲ ਪਈ 3,000 ਆਕਸੀਜਨ ਕੰਸਨਟ੍ਰੇਟਰਾਂ ਦੀ ਖੇਪ ਬਾਰੇ ਮਾਮਲਾ ਦਿੱਲੀ ਹਾਈ ਕੋਰਟ ਵਿਚ ਉਠਿਆ ਸੀ ਅਤੇ ਇਸ ਬਾਰੇ ਸਰਕਾਰੀ ਵਕੀਲ ਨੇ ਸਪੱਸ਼ਟ ਕੀਤਾ ਸੀ ਕਿ ਇਸ ਵੇਲੇ ਕਸਟਮ ਅਧਿਕਾਰੀਆਂ ਕੋਲ ਅਜਿਹੀ ਕੋਈ ਖੇਪ ਬਕਾਇਆ ਨਹੀਂ ਹੈ।
ਵਿੱਤ ਮੰਤਰਾਲੇ ਨੇ ਵੀ 3 ਮਈ ਨੂੰ ਸੋਸ਼ਲ ਮੀਡੀਆ 'ਤੇ ਖਬਰਾਂ ਦਾ ਹੜ੍ਹ ਆਉਣ ਦੇ ਜਵਾਬ ਵਿਚ ਇਕ ਅਧਿਕਾਰਤ ਰਿਲੀਜ਼ ਜ਼ਰੀਏ ਇਸ ਮਾਮਲੇ ਦਾ ਸਪੱਸ਼ਟੀਕਰਨ ਦਿੱਤਾ ਕਿ ਕਸਟਮ ਕੋਲ 3,000 ਆਕਸੀਜਨ ਕੰਸਨਟ੍ਰੇਟਰ ਕੋਲ ਪਏ ਹੋਏ ਹਨ। ਮੰਤਰਾਲੇ ਨੇ ਕਿਹਾ, “ਅਸੀਂ ਫਿਰ ਤੋਂ ਆਪਣੇ ਖੇਤਰੀ ਟਿਕਾਣਿਆਂ ਦੀ ਜਾਂਚ ਕੀਤੀ ਹੈ ਅਤੇ ਕਸਟਮਜ਼ ਕੋਲ ਅਜਿਹੀ ਕੋਈ ਖੇਪ ਨਹੀਂ ਪਈ ਹੈ। ਹਾਲਾਂਕਿ, ਟਵਿੱਟਰ ਉੱਤੇ ਵੀ ਇੱਕ ਤਸਵੀਰ ਪਾਈ ਗਈ ਹੈ, ਕਿ ਜੇਕਰ ਕਿਸੇ ਨੂੰ ਜਾਣਕਾਰੀ ਹੈ ਕਿ ਇਹ ਕਿਥੇ ਪਿਆ ਹੈ, ਉਸ ਬਾਰੇ ਸਾਨੂੰ ਜਰੂਰ ਸੂਚਿਤ ਕੀਤਾ ਜਾਵੇ, ਅਸੀਂ ਤੁਰੰਤ ਕਾਰਵਾਈ ਕਰਾਂਗੇ। "
-------------------------------------
ਐਮਵੀ
(Visitor Counter : 124
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ, ਮੋਦੀ ਦੇ ਨਵਭਾਰਤ ਦੇ ਨਿਰਮਾਤਾ ਟੈਕਨੌਲੋਜਿਸਟ ਅਤੇ ਵਿਗਿਆਨੀ ਹਨ
ਡਾ. ਸਿੰਘ ਨੇ ਕੀਤਾ ਸੈਂਟਰਲ ਇਲੈਕਟ੍ਰੌਨਿਕਸ ਲਿਮਿਟੇਡ  ਦਾ ਦੌਰਾ
ਕੇਂਦਰੀ ਵਿਗਿਆਨ ਤੇ ਟੈਕਨੋਲੋਜੀ ਰਾਜ ਮੰਤਰੀ ; ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ , ਪ੍ਰਧਾਨ ਮੰਤਰੀ ਦਫ਼ਤਰ, ਪਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਤੇ ਪੁਲਾੜ ਮਾਮਲਿਆਂ ਬਾਰੇ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਹੈ ਕਿ ਟੈਕਨੋਲੋਜਿਸਟ ਅਤੇ ਵਿਗਿਆਨੀ ਹੀ ਪ੍ਰਧਾਨ ਮੰਤਰੀ ਸ੍ਰੀਨਰ਼ਦਰ ਮੋਦੀ ਦੇ ਵਿਚਾਰ ਅਨੁਸਾਰ ਨਵਭਾਰਤ ਦੇ ਸੱਚੇ ਨਿਰਮਾਤਾ ਹਨ। ਡਾ. ਜਿਤੇਂਦਰ ਸਿੰਘ ਅੱਜ ਉੱਤਰ ਪ੍ਰਦੇਸ਼ ’ਚ ਗ਼ਾਜ਼ੀਆਬਾਦ ਵਿਖੇ ‘ਵਿਗਿਆਨ ਤੇ ਉਦਯੋਗਿਕ ਖੋਜ ਵਿਭਾਗ’  ਅਧੀਨ ‘ਸੈਂਟਰਲ ਇਲੈਕਟ੍ਰੌਨਿਕਸ ਲਿਮਿਟੇਡ’  ਦੇ ਵਿਗਿਆਨੀਆਂ ਤੇ ਸਟਾਫ਼ ਮੈਂਬਰਾਂ ਨੂੰ ਸੰਬੋਧਨ ਕਰ ਰਹੇ ਸਨ।
CEL ਨੂੰ ਦੇਸ਼ ਵਿੱਚ ਇਲੈਕਟ੍ਰੌਨਿਕਸ ਦੀ ਖੋਜ ਤੇ ਵਿਕਾਸ ਦਾ ਪ੍ਰਮੁੱਖ ਸੰਸਥਾਨ ਕਰਾਰ ਦਿੰਦਿਆਂ ਮੰਤਰੀ ਨੇ ਕਿਹਾ ਕਿ ਇਸੇ ਸੰਸਥਾਨ ਨੇ ਕਈ ਵਰ੍ਹੇ ਪਹਿਲਾਂ 1977 ’ਚ ਭਾਰਤ ’ਚ ਉਦੋਂ ਪਹਿਲੀ ਵਾਰ ਦੇਸ਼ ਵਿੱਚ ਹੀ ਸੋਲਰ ਸੈੱਲ ਵਿਕਸਤ ਕਰਨ ਦੇ ਉੱਦਮ ਦੀ ਪ੍ਰਾਪਤੀ ਕੀਤੀ ਸੀ, ਜਦੋਂ ਹਾਲੇ ਕਿਸੇ ਨੇ ਸੋਲਰ ਊਰਜਾ ਦਾ ਨਾਂਅ ਵੀ ਨਹੀਂ ਸੁਣਿਆ। ਮੰਤਰੀ ਨੇ ਇਹ ਵੀ ਕਿਹਾ ਕਿ CEL ਵੱਲੋਂ ਹਥਿਆਰਬੰਦ ਬਲਾਂਅਤੇ ਭਾਰਤੀ ਰੇਲਵੇਜ਼ ਨੂੰ ਵਿਭਿੰਘਨ ਇਲੈਕਟ੍ਰੌਨਿਕ ਪੁਰਜ਼ੇ ਤੇ ਉਪਕਰਣ ਮੁਹੱਈਆ ਕਰਵਾ ਕੇ ਪਾਇਆ ਗਿਆ ਯੋਗਦਾਨ ਸੱਚਮੁਚ ਸ਼ਲਾਘਾਯੋਗ ਹੈ।
ਮੰਤਰੀ ਨੇ ਇਸ ਸੰਸਥਾਨ ਵੱਲੋਂ ਕੀਤੇ ਜਾ ਰਹੇ ਵਿਲੱਖਣ ਕਾਰਜ ਨੂੰ ਲਾਗੂ ਕਰਨ ਬਾਰੇ ਜਾਗਰੂਕਤਾ ਫੈਲਾਉਣ ਅਤੇ ਜਨਤਕ ਅਤੇ ਨਿਜੀ ਖੇਤਰ ਦੇ ਉਦਯੋਗ, ਸਟਾਰਟਅੱਪਸ ਸਮੇਤ ਸਾਰੀਆਂ ਸਬੰਧਤ ਧਿਰਾਂ ਨੂੰ ਵੀ ਜੋੜਨ ਦੀ ਲੋੜ ਉੱਤੇ ਜ਼ੋਰ ਦਿੱਤਾ।
ਮੰਤਰੀ ਸਾਹਵੇਂ ਇੱਕ ਸੰਖੇਪ ਪੇਸ਼ਕਾਰੀ ਦੌਰਾਨ CEL ਦੇ ਸੀਐੱਮਡੀ ਚੇਤਨ ਪ੍ਰਕਾਸ਼ ਜੈਨ ਨੇ CEL ਵੱਲੋਂ ਵਿਕਸਤ ਕੀਤੀ ਗਈ ‘ਇਨੋਵੇਟਿਵ ਬ੍ਰੋਕਨ ਰੇਲ ਡਿਟੈਕਸ਼ਨ ਸਿਸਟਮ’  ਦੇ ਇਸ ਵੇਲੇ ‘ਦਿੱਲੀ ਮੈਟ੍ਰੋ ਰੇਲ ਕਾਰਪੋਰੇਸ਼ਨ’  ਨਾਲ ਮਿਲ ਕੇ ਚੱਲ ਰਹੇ ਫ਼ੀਲਡ ਪ੍ਰੀਖਣਾਂ ਤੇ ਉਨ੍ਹਾਂ ਦੇ ਨਤੀਜਿਆਂ ਦੇ ਤਸੱਲੀਬਖ਼ਸ਼ ਰਹਿਣ ਬਾਰੇ ਸੂਚਿਤ ਕੀਤਾ। ਇਸ ਸਿਸਟਮ ’ਚ ਡੂੰਘੀ ਦਿਲਚਸਪੀ ਵਿਖਾਉਂਦਿਆਂ ਮੰਤਰੀ ਨੇ ਕਿਹਾ ਕਿ ਇੱਕ ਵਾਰ ਜਦੋਂ ਪੂਰੀ ਤਰ੍ਹਾਂ ਆਪਰੇਸ਼ਨਲ ਹੋ ਜਾਵੇਗਾ, ਤਾਂ ਉਪਰੋਕਤ ਪ੍ਰਣਾਲੀ ਦੀ ਤਰਜ਼ ਉੱਤੇ ਭਾਰਤੀ ਰੇਲਵੇਜ਼ ਵੀ ਅਜਿਹੀ ਪ੍ਰਣਾਲੀ ਕਾਇਮ ਕਰ ਸਕਦਾ ਹੈ।
ਸ੍ਰੀ ਜੈਨ ਨੇ ਮੰਤਰੀ ਨੂੰ ਸੂਚਿਤ ਕੀਤਾ ਕਿ CEL ਦੇ ਹੱਥ ਵਿੱਚ ਇਸ ਵੇਲੇ 1,057 ਕਰੋੜ ਰੁਪਏ ਕੀਮਤ ਦੇ ਆਰਡਰ ਹਨ ਅਤੇ ਹਵਾਈ ਅੱਡਿਆਂ ਵੱਲੋਂ ਵਰਤੇ ਜਾਣ ਵਾਲੇ ‘ਆਟੋਮੈਟਿਕ ਵੈਦਰ ਆਬਜ਼ਰਵੇਸ਼ਨ ਸਿਸਟਮ’ ਦਾ ਉਤਪਾਦਨ ਹੁਣ ਮੁਕੰਮਲ ਹੋਣ ਦੇ ਆਖ਼ਰੀ ਪੜਾਅ ’ਚ ਹੈ। ਮੰਤਰੀ ਨੂੰ ਸੂਚਿਤ ਕੀਤਾ ਗਿਆ ਕਿ ਅਯੁੱਧਿਆ ’ਚ ਰਾਮ ਜਨਮ–ਭੂਮੀ ਮੰਦਿਰ ਦੇ ਇੱਕ ਗੇਟ ਅਅਤੇ ਲਾਗਲੇ ਇਲਾਕਿਆਂ ਵਿੱਚ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ  ਆਧਾਰਤ ਸੁਰੱਖਿਆ ਤੇ ਚੌਕਸੀ ਪ੍ਰਣਾਲੀਆਂ ਦਾ ਉਤਪਾਦਨ ਮੁਕੰਮਲ ਹੋਣ ਕੰਢੇ ਹੈ।
ਕੇਂਦਰੀ ਵਿਗਿਆਨ ਤੇ ਟੈਕਨੋਲੋਜੀ ਮੰਤਰੀ ਦਾ ਅਹੁਦਾ ਸੰਭਾਲਣ ਤੋਂ ਬਾਅਦ CEL ਦੇ ਆਪਣੇ ਪਹਿਲੇ ਦੌਰੇ ਮੌਕੇ ਡਾ. ਜਿਤੇਂਦਰ ਸਿੰਘ ਨੇ ਡਿਜੀਟਲ ਇੰਡੀਆ ਦੇ ਹਿੱਸੇ ਵਜੋਂ CEL ਦੇ ਈ–ਆੱਫ਼ਿਸ ਸਿਸਟਮ ਦਾ ਉਦਘਾਟਨ ਕੀਤਾ। ਮੰਤਰੀ ਨੇ CEL ਦੇ ਕੈਂਪਸ ਵਿੱਚ ਮਾਈਕ੍ਰੋਵੇਵ ਇਲੈਕਟ੍ਰੌਨਿਕਸ ਡਿਵੀਜ਼ਨ, ਲੇਜ਼ਰ ਫ਼ੈਂਸ ਮੌਨੀਟਰਿੰਗ ਸਟੇਸ਼ਨ, ਵੈਦਰ ਮੌਨੀਟਰਿੰਗ ਸਿਸਟਮ ਤੇ ਸੋਲਰ ਫ਼ੋਟੋਵੋਲਟੇਕ ਯੂਨਿਟ ਜਿਹੀਆਂ ਵਿਭਿੰਨ ਉਤਪਾਦਨ ਇਕਾਈਆਂ ਤੇ ਨਿਗਰਾਨ ਕੇਂਦਰਾਂ ਦਾ ਦੌਰਾ ਕੀਤਾ।
1974 ’ਚ, ਸਥਾਪਤ ‘ਸੈਂਟਰਲ ਇਲੈਕਟ੍ਰੌਨਿਕਸ ਲਿਮਿਟੇਡ’  ਦਾ ਧਿਆਨ ਦੇਸ਼ ਦੀਆਂ ਰਾਸ਼ਟਰੀ ਪ੍ਰਯੋਗਸ਼ਾਲਾਵਾਂ ਤੇ ਖੋਜ ਤੇ ਵਿਕਾਸ ਸੰਸਥਾਨਾਂ ਵੱਲੋਂ ਦੇਸ਼ ਵਿੱਚ ਹੀ ਵਿਕਸਤ ਕੀਤੀਆਂ ਗਈਆਂ ਤਕਨਾਲੋਜੀਆਂ ਦਾ ਵਪਾਰਕ ਲਾਭ ਲੈਣ ਉੱਤੇ ਕੇਂਦ੍ਰਿਤ ਹੈ।
ਰਸਾਇਣ ਤੇ ਖਾਦ ਮੰਤਰਾਲਾ
ਖਾਦਾਂ ਦਾ ਉਤਪਾਦਨ ਅਤੇ ਵਿਕਰੀ / ਖਪਤ ਸਹਿਜਤਾ ਨਾਲ ਹੋਈ
ਦੇਸ਼ ਭਰ ਵਿੱਚ ਖਾਦਾਂ ਦਾ ਉਤਪਾਦਨ ਅਤੇ ਉਨ੍ਹਾਂ ਦਾ ਆਵਾਗਮਨ ਅਸਾਨੀ ਨਾਲ ਹੋਇਆ। ਸਾਲ 2018 - 19 ਦੇ ਦੌਰਾਨ 240 ਐੱਲਐੱਮਟੀ ਯੂਰੀਆ ਉਤਪਾਦਨ ਦੀ ਤੁਲਨਾ ਵਿੱਚ ਸਾਲ 2019-20 ਵਿੱਚ 244.55 ਐੱਲਐੱਮਟੀ ਦਾ ਉੱਚ ਯੂਰੀਆ ਉਤਪਾਦਨ ਦਰਜ ਕੀਤਾ ਗਿਆ । ਜਦੋਂ ਕਿ ਯੂਰੀਆ ਦੀ ਵਿਕਰੀ / ਖਪਤ ਪਿਛਲੇ ਸਾਲ ਯਾਨੀ 2018 - 19 ਦੇ 320.20 ਐੱਲਐੱਮਟੀ ਦੀ ਤੁਲਨਾ ਵਿੱਚ ਸਾਲ 2019 - 20 ਵਿੱਚ 336.97 ਐੱਲਐੱਮਟੀ ਤੱਕ ਪਹੁੰਚ ਗਈ ਹੈ।
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਸ਼੍ਰੀ ਡੀ ਵੀ ਸਦਾਨੰਦ ਗੌੜਾ ਨੇ ਕਿਹਾ ਹੈ ਕਿ ਕੋਵਿਡ - 19 ਮਹਾਮਾਰੀ ਫੈਲਣ ਦੇ ਬਾਵਜੂਦ ਦੇਸ਼ ਵਿੱਚ ਖਾਦਾਂ ਦਾ ਉਤਪਾਦਨ ਅਤੇ ਉਨ੍ਹਾਂ ਦਾ ਆਵਾਗਮਨ ਸਹਿਜ ਬਣਿਆ ਹੋਇਆ ਹੈ। ਇਸ ਸਾਲ ਵੀ ਦੇਸ਼ ਵਿੱਚ ਖਾਦਾਂ ਦੀ ਕਮੀ ਨਹੀਂ ਹੋਵੇਗੀ । ਉਨ੍ਹਾਂ ਨੇ ਕਿਹਾ ਕਿ ਅਪ੍ਰੈਲ ਤੋਂ ਜੂਨ , 2020 ਦੇ ਦੌਰਾਨ ਕੁੱਲ ਖਾਦ ਉਤਪਾਦਨ 101.15 ਐੱਲਐੱਮਟੀ ਤੱਕ ਹੋ ਗਿਆ ਹੈ ਜੋ ਪਿਛਲੇ ਸਾਲ ਦੀ ਇਸ ਮਿਆਦ ਦੀ ਤੁਲਨਾ ਵਿੱਚ 2. 79 % ਅਧਿਕ ਹੈ। ਇਸ ਮਿਆਦ ਦੇ ਦੌਰਾਨ ਯੂਰੀਆ ਦਾ 60.38 ਐੱਲਐੱਮਟੀ ਉਤਪਾਦਨ ਹੋਇਆ ਜੋ ਪਿਛਲੇ ਸਾਲ ਦੀ ਇਸ ਮਿਆਦ ਦੀ ਤੁਲਨਾ ਵਿੱਚ 8. 40 % ਅਧਿਕ ਹੈ।
ਸਾਲ 2018 - 19 ਦੀ ਤੁਲਨਾ ਵਿੱਚ ਸਾਲ 2019 - 20 ਦੇ ਦੌਰਾਨ ਵੱਖ-ਵੱਖ ਖਾਦਾਂ ਦੀ ਵਿਕਰੀ / ਖਪਤ ਵਿੱਚ ਕਾਫ਼ੀ ਵਾਧਾ ਹੋਇਆ ਹੈ।
ਯੂਰੀਆ ਵਿੱਚ 5.29% ਦਾ ਵਾਧਾ
ਡੀਏਪੀ ਵਿੱਚ15.67% ਦਾ ਵਾਧਾ
ਐੱਮਓਪੀ ਵਿੱਚ 3.45% ਦਾ ਵਾਧਾ
ਐੱਨਪੀਕੇਐੱਸ ਵਿੱਚ 9.95% ਦਾ ਵਾਧਾ
ਸਾਲ 2018–19 ਅਤੇ 2019-20 ਦੇ ਦੌਰਾਨ ਡੀਬੀਟੀ ਦੀ ਵਿਕਰੀ ਨੂੰ ਦਰਸਾਉਣ ਵਾਲੇ ਇੱਕ ਤੁਲਨਾਤਮਕ ਗ੍ਰਾਫ ਵਿੱਚ ਦਿਖਾਇਆ ਗਿਆ ਹੈ।
ਖਰੀਫ 2019 ਦੀ ਤੁਲਨਾ ਵਿੱਚ ਖਰੀਫ 2020 ਦੇ ਦੌਰਾਨ ਵੱਖ-ਵੱਖ ਖਾਦਾਂ ਦੀ ਵਿਕਰੀ / ਖਪਤ ਵਿੱਚ ਕਾਫ਼ੀ ਵਾਧਾ ਹੋਇਆ ਹੈ।
ਯੂਰੀਆ ਵਿੱਚ 63.07% ਦਾ ਵਾਧਾ
ਡੀਏਪੀ ਵਿੱਚ108.72% ਦਾ ਵਾਧਾ
ਐੱਮਓਪੀ ਵਿੱਚ 62.78% ਦਾ ਵਾਧਾ
ਐੱਨਪੀਕੇਐੱਸ ਵਿੱਚ 124.71% ਦਾ ਵਾਧਾ
ਖਰੀਫ 2020  ਅਤੇ ਖਰੀਫ 2019  ਦੇ ਲਈ ਡੀਬੀਟੀ ਦੀ ਵਿਕਰੀ ਨੂੰ ਦਰਸਾਉਣ ਵਾਲੇ ਇੱਕ ਤੁਲਨਾਤਮਕ ਗ੍ਰਾਫ ਵਿੱਚ ਦਿਖਾਇਆ ਗਿਆ ਹੈ।
ਰਬੀ 2018 - 19 ਦੀ ਤੁਲਨਾ ਵਿੱਚ ਰਬੀ 2019 - 20 ਦੇ ਦੌਰਾਨ ਵੱਖ-ਵੱਖ ਖਾਦਾਂ ਦੀ ਵਿਕਰੀ / ਖਪਤ ਵਿੱਚ ਕਾਫ਼ੀ ਵਾਧਾ ਹੋਇਆ ਹੈ ।
ਯੂਰੀਆ ਵਿੱਚ 10.64% ਦਾ ਵਾਧਾ
ਡੀਏਪੀ ਵਿੱਚ 31.65% ਦਾ ਵਾਧਾ
ਓਮਓਪੀ ਵਿੱਚ 25.41% ਦਾ ਵਾਧਾ
ਐੱਨਪੀਕੇਐੱਸ ਵਿਚ 28.81% ਦਾ ਵਾਧਾ
ਰਬੀ 2018-19 ਅਤੇ ਰਬੀ 2019-20 ਦੇ ਲਈ ਡੀਬੀਟੀ ਦੀ ਵਿਕਰੀ ਦਿਖਾਉਣ ਵਾਲੇ ਇੱਕ ਤੁਲਨਾਤਮਕ ਗ੍ਰਾਫ ਵਿੱਚ ਦਿੱਤਾ ਗਿਆ ਹੈ।
ਇਸਪਾਤ ਮੰਤਰਾਲਾ
ਪੂਰਬੀ ਭਾਰਤ ਵਿੱਚ ਇਸਪਾਤ ਉਤਪਾਦਨ ਵਿੱਚ ਵਾਧਾ
ਇਸਪਾਤ ਮੰਤਰਾਲੇ ਨੇ ਓਡੀਸਾ, ਝਾਰਖੰਡ, ਛੱਤੀਸਗੜ੍ਹ, ਪੱਛਮੀ ਬੰਗਾਲ ਅਤੇ ਆਂਧਰ ਪ੍ਰਦੇਸ਼ ਵਿੱਚ ਏਕੀਕ੍ਰਿਤ ਇਸਪਾਤ ਹੱਬਾਂ ਦੇ ਵਿਕਾਸ ਨੂੰ ਸ਼ਾਮਲ ਕਰਦਿਆਂ ‘ਪੂਰਵੋਦਯਾ’  ਪਹਿਲ ਕੀਤੀ ਹੈ। ਪੂਰਵੋਦਯਾ ਦਾ ਉਦੇਸ਼ ਪੂਰਵੀ ਖੇਤਰ ਦੇ ਵਿਕਾਸ ’ਤੇ ਧਿਆਨ ਕੇਂਦਰਿਤ ਕਰਨਾ ਹੈ ਜਿਸ ਵਿੱਚ ਏਕੀਕ੍ਰਿਤ ਇਸਪਾਤ ਪਲਾਂਟਾਂ ਕੋਲ ਇਸਪਾਤ ਕਲਸਟਰ ਦਾ ਵਿਕਾਸ ਅਤੇ ਨਾਲ ਹੀ ਮੰਗ ਕੇਂਦਰਾਂ ਅਤੇ ਰਸਦ ਅਤੇ ਉਪਯੋਗਤਾਵਾਂ ਦੇ ਬੁਨਿਆਦੀ ਢਾਂਚੇ ਵਿੱਚ ਤਬਦੀਲੀ ਕਰਨਾ ਹੈ।
ਇਹ ਜਾਣਕਾਰੀ ਕੇਂਦਰੀ ਇਸਪਾਤ ਮੰਤਰੀ ਸ੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਫਰਾਂਸ ਗਣਰਾਜ ਦੇ ਰਾਸ਼ਟਰਪਤੀ ਮਹਾਮਹਿਮ ਇਮੈਨੁਐਲ ਮੈਕ੍ਰੋਂ ਦੇ ਦਰਮਿਆਨ ਫੋਨ ’ਤੇ ਗੱਲਬਾਤ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਫਰਾਂਸ ਗਣਰਾਜ ਦੇ ਰਾਸ਼ਟਰਪਤੀ ਮਹਾਮਹਿਮ ਇਮੈਨੁਐਲ ਮੈਕ੍ਰੋਂ ਨਾਲ ਫੋਨ ’ਤੇ ਗੱਲਬਾਤ ਕੀਤੀ।
ਦੋਹਾਂ ਨੇਤਾਵਾਂ ਨੇ ਯੂਕ੍ਰੇਨ ਦੀ ਮੌਜੂਦਾ ਸਥਿਤੀ ’ਤੇ ਚਰਚਾ ਕੀਤੀ । ਉਨ੍ਹਾਂ ਨੇ ਯੂਕ੍ਰੇਨ ਵਿੱਚ ਜਾਰੀ ਯੁੱਧ ਅਤੇ ਵਿਗੜਦੇ ਮਾਨਵੀ ਹਾਲਾਤ ’ਤੇ ਆਪਣੀਆਂ ਚਿੰਤਾਵਾਂ ਸਾਂਝੀਆਂ ਕੀਤੀਆਂ।
ਪ੍ਰਧਾਨ ਮੰਤਰੀ ਮੋਦੀ ਨੇ ਯੁੱਧ ਸਮਾਪਤ ਕਰਨ ਅਤੇ ਗੱਲਬਾਤ ਅਤੇ ਕੂਟਨੀਤੀ ’ਤੇ ਪਰਤਣ ਦੇ ਲਈ ਭਾਰਤ ਵੱਲੋਂ ਲਗਾਤਾਰ ਕੀਤੀ ਜਾ ਰਹੀ ਅਪੀਲ ਨੂੰ ਦੁਹਰਾਇਆ। ਉਨ੍ਹਾਂ ਨੇ ਭਾਰਤ ਦੇ ਇਸ ਵਿਸ਼ਵਾਸ ’ਤੇ ਜ਼ੋਰ ਦਿੱਤਾ ਕਿ ਅੰਤਰਰਾਸ਼ਟਕਰੀ ਕਾਨੂੰਨ, ਸੰਯੁਕਤ ਰਾਸ਼ਟਰ ਚਾਰਟਰ ਅਤੇ ਸਭ ਦੇਸ਼ਾਂ ਦੇ ਖੇਤਰੀ ਅਖੰਡਤਾ ਅਤੇ ਪ੍ਰਭੂਸੱਤਾ ਦਾ ਸਨਮਾਨ ਸਮਕਾਲੀ ਵਿਸ਼ਵ ਵਿਵਸਥਾ ਦਾ ਅਧਾਰ ਹੈ।
ਪ੍ਰਧਾਨ ਮੰਤਰੀ ਨੇ ਦੋਹਾਂ ਧਿਰਾਂ ਦੇ ਦਰਮਿਆਨ ਵਾਰਤਾ ਦਾ ਸੁਆਗਤ ਕੀਤਾ। ਉਨ੍ਹਾਂ ਨੇ ਸਭ ਲੋਕਾਂ ਤੱਕ ਮੁਕਤ ਅਤੇ ਨਿਰਵਿਘਨ ਪਹੁੰਚ ਅਤੇ ਸੁਚਾਰੂ ਆਵਾਗਮਨ ਸੁਨਿਸ਼ਚਿਤ ਕਰਨ ਦੇ ਮਹੱਤਵ ’ਤੇ ਜ਼ੋਰ ਦਿੱਤਾ।
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰਪਤੀ ਮੈਕ੍ਰੋਂ ਨੂੰ ਸੰਘਰਸ਼ ਵਾਲੇ ਖੇਤਰਾਂ ਤੋਂ ਆਪਣੇ ਨਾਗਰਿਕਾਂ ਨੂੰ ਸੁਰੱਖਿਅਤ ਕੱਢਣ ਅਤੇ ਪ੍ਰਭਾਵਿਤ ਆਬਾਦੀ ਦੇ ਲਈ ਦਵਾਈਆਂ ਸਹਿਤ ਅਤਿ ਜ਼ਰੂਰੀ ਰਾਹਤ ਸਮੱਗਰੀ ਭੇਜਣ ਦੀ ਖਾਤਰ ਭਾਰਤ ਦੁਆਰਾ ਕੀਤੇ ਜਾ ਰਹੇ ਪ੍ਰਯਤਨਾਂ ਬਾਰੇ ਵੀ ਜਾਣਕਾਰੀ ਦਿੱਤੀ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸੂਚਨਾ ਅਤੇ ਪ੍ਰਸਾਰਣ ਮੰਤਰੀ ਨੇ ਕਿਹਾ, “ਭੂਚਾਲ ਕਾਰਨ ਤਬਾਹ ਤੁਰਕੀ ਵਿੱਚ ਐੱਨਡੀਆਰਐੱਫ ਦੇ ਬਚਾਵ ਅਤੇ ਰਾਹਤ ਕਾਰਜਾਂ ਦੀ ਦੁਨੀਆ ਭਰ ਵਿੱਚ ਵਿਆਪਕ ਸ਼ਲਾਘਾ ਕੀਤੀ ਗਈ ਹੈ”
ਅੱਜ ਅਸੀਂ ਕਿਸੇ ਵੀ ਮਦਦ ਦੇ ਲਈ ਦੁਨੀਆ ਦੀ ਤਰਫ਼ ਨਹੀਂ ਦੇਖਦੇ ਹਾਂ; ਪੂਰਾ ਵਿਸ਼ਵ ਭਾਰਤ ਨੂੰ ਅਵਸਰਾਂ ਦੀ ਭੂਮੀ ਦੇ ਰੂਪ ਵਿੱਚ ਦੇਖਦਾ ਹੈ: ਸ਼੍ਰੀ ਅਨੁਰਾਗ ਠਾਕੁਰ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਅਤੇ ਯੁਵਾ ਪ੍ਰੋਗਰਾਮ ਤੇ ਖੇਡ ਮੰਤਰੀ, ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਅੱਜ ਕਿਹਾ ਕਿ ਭੂਚਾਨ ਕਾਰਨ ਤਬਾਹ ਤੁਰਕੀ ਵਿੱਚ ਰਾਸ਼ਟਰੀ ਆਪਦਾ ਮੋਚਨ ਬਲ  ਦੁਆਰਾ ਕੀਤੇ ਜਾ ਰਹੇ ਬਚਾਵ ਅਤੇ ਰਾਹਤ ਕਾਰਜਾਂ ਦੀ ਦੁਨੀਆ ਭਰ ਵਿੱਚ ਵਿਆਪਕ ਤੌਰ ‘ਤੇ ਸ਼ਲਾਘਾ ਕੀਤੀ ਗਈ ਹੈ।
ਸ਼੍ਰੀ ਠਾਕੁਰ ਨੇ ਨਵੀਂ ਦਿੱਲੀ ਵਿੱਚ ਇੱਕ ਪੁਸਤਕ ਰਿਲੀਜ਼ ਸਮਾਰੋਹ ਵਿੱਚ ਮੀਡੀਆ ਨੂੰ ਸੰਬੋਧਿਤ ਕਰਦੇ ਹੋਏ ਕਿਹਾ, “ਇੱਕ ਸਮਾਂ ਸੀ ਜਦੋਂ ਭਾਰਤ ਮਦਦ ਲੈਂਦਾ ਸੀ, ਸੇਵਾਵਾਂ ਲੈਂਦਾ ਸੀ, ਅੱਜ ਅਸੀਂ ‘ਨਵੇਂ ਭਾਰਤ’ ਵਿੱਚ  ਸਹਿਯੋਗ ਵਧਾਇਆ ਹੈ, ਭਾਰਤ ਦੀ ਸਮਰੱਥਾ ਤੇ ਹੈਸੀਅਤ ਬਦਲ ਗਈ ਹੈ, ਅਤੇ ਇਹ ਬਦਲਦਾ ਭਾਰਤ, ਇੱਕ ਸਸ਼ਕਤ ਭਾਰਤ ਦਾ ਪ੍ਰਤੀਬਿੰਬ ਹੈ।”
ਸ਼੍ਰੀ ਠਾਕੁਰ ਨੇ ਕਿਹਾ, “ਜਦੋਂ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਕਹਿੰਦੇ ਹਨ ਕਿ ਇਹ ਯੁੱਧ ਦਾ ਯੁਗ ਨਹੀਂ ਹੈ, ਤਾਂ ਪੂਰੀ ਦੁਨੀਆ ਇਸ ‘ਤੇ ਗੌਰ ਕਰਦੀ ਹੈ।” ਉਨ੍ਹਾਂ ਨੇ ਕਿਹਾ, ‘ਅੱਜ ਅਸੀਂ ਕਿਸੇ ਵੀ ਮਦਦ ਦੇ ਲਈ ਦੁਨੀਆ ਦੀ ਤਰਫ ਨਹੀਂ ਦੇਖਦੇ ਹਾਂ; ਪੂਰਾ ਵਿਸ਼ਵ ਭਾਰਤ ਨੂੰ ਅਵਸਰਾਂ ਦੀ ਭੂਮੀ ਦੇ ਰੂਪ ਵਿੱਚ ਦੇਖਦਾ ਹੈ, ਭਾਵੇਂ ਉਹ ਅੰਤਰਰਾਸ਼ਟਰੀ ਅਤੇ ਗਠਬੰਧਨ ਹੋਵੇ ਜਾਂ ਸਾਡਾ ਮਿਸ਼ਨ ਲਾਈਫ। ਇੱਥੇ ਤੱਕ ਕਿ ਕੋਵਿਡ ਮਹਾਮਾਰੀ ਦੇ ਦੌਰਾਨ ਵੀ ਸਰਕਾਰ ਨੇ ਸਾਰੇ ਖੇਤਰਾਂ ਵਿੱਚ ਅਣਗਿਣਤ ਸੁਧਾਰ ਲਾਗੂ ਕੀਤੇ। ਅਤੇ ਰੱਖਿਆ  ਵਿੱਚ ਅਸੀਂ 15,000 ਕਰੋੜ ਰੁਪਏ ਦੇ ਮੁੱਲ ਦਾ ਨਿਰਯਾਤ ਕੀਤਾ ਹੈ। ਅਤੇ ਅਗਲੇ ਤਿੰਨ ਸਾਲ ਵਿੱਚ ਅਸੀਂ 5 ਅਰਬ ਡਾਲਰ ਦੇ ਨਿਰਯਾਤ ਦਾ ਲਕਸ਼ ਰੱਖਿਆ ਹੈ।’
ਸ਼੍ਰੀ ਠਾਕੁਰ ਨੇ ਕਿਹਾ, ‘ਸੰਕਟ ਕਾਲ ਵਿੱਚ ਅਸੀਂ ਹਰ ਜਗ੍ਹਾਂ ਮਦਦ ਦਾ ਹੱਥ ਵਧਾਇਆ ਹੈ, ਭਾਵੇਂ ਉਹ ਨੇਪਾਲ ਹੋਵੇ, ਅਫਗਾਨਿਸਤਾਨ ਹੋਵੇ, ਜਾਂ ਸ੍ਰੀਲੰਕਾ, ਆਦਿ ਹੋਵੇ। ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਦੀ ਅਗਵਾਈ ਵਿੱਚ ਅਸੀਂ ਨਵੀਂ ਉਚਾਈਆਂ ਨੂੰ ਛੂਹ ਰਹੇ ਹਨ।’ ਉਨ੍ਹਾਂ ਨੇ ਕਿਹਾ, ‘ਯੂਕ੍ਰੇਨ ਯੁੱਧ ਦੇ ਦੌਰਾਨ ਭਾਰਤ ਨੇ 21,000 ਤੋਂ ਵੀ ਅਧਿਕ ਵਿਦਿਆਰਥੀਆਂ ਨੂੰ ਸੁਰੱਖਿਅਤ ਥਾਵਾਂ ‘ਤੇ ਪਹੁੰਚਾਇਆ ਸੀ, ਜਿਸ ਵਿੱਚ 18 ਪੜੋਸੀ ਦੇਸ਼ਾਂ ਦੇ ਕੁਝ ਵਿਦਿਆਰਥੀ ਵੀ ਸ਼ਾਮਲ ਸਨ।’
ਉਨ੍ਹਾਂ ਨੇ ਕਿਹਾ, ‘ਓਪਰੇਸ਼ਨ ਗੰਗਾ ਚੁਣੌਤੀਪੂਰਨ ਸੀ, - ਭਾਰੀ ਗੋਲੀਬਾਰੀ, ਮਿਸਾਇਲਾਂ ਦਾ ਮੀਂਹ, ਅਤੇ ਧਮਾਕਿਆਂ ਦਰਮਿਆਨ ਹਜ਼ਾਰਾਂ ਵਿਦਿਆਰਥੀਆਂ ਨੂੰ ਯੁੱਧ ਖੇਤਰ ਤੋਂ ਸੁਰੱਖਿਅਤ ਬਾਹਰ ਕੱਢਣਾ ਮਿਸ਼ਨ ਇੰਪੋਸੀਬਲ ਸੀ। ਲੇਕਿਨ ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਇਸ ਨੂੰ ਸਫਲ ਬਣਾ ਦਿੱਤਾ। ਇਹ ਦ੍ਰਿਸ਼ ਤਦ ਦੇਖਿਆ ਗਿਆ ਜਦੋਂ ਕਈ ਵਿਦੇਸ਼ੀ ਵਿਦਿਆਰਥੀਆਂ ਨੇ ਭਾਰਤੀ ਤਿਰੰਗਾ ਲਹਿਰਾਇਆ, ਤਾਕਿ ਉਨ੍ਹਾਂ ਨੂੰ ਸੁਰੱਖਿਅਤ ਥਾਵਾਂ ‘ਤੇ ਪਹੁੰਚਾਇਆ ਜਾ ਸਕੇ।’
ਸ਼੍ਰੀ ਠਾਕੁਰ ਨੇ ਕਿਹਾ, ‘ਇਹ ਵੱਡੀ ਗਿਣਤੀ ਵਿੱਚ ਲੋਕਾਂ ਨੂੰ ਸੁਰੱਖਿਅਤ ਥਾਵਾਂ ‘ਤੇ ਪਹੁੰਚਾਉਣ ਦਾ ਪਹਿਲਾ ਉਦਾਹਰਣ ਨਹੀਂ ਸੀ।’ ਉਨ੍ਹਾਂ ਨੇ ਕਿਹਾ, “ਸੀਰੀਆ ਵਿੱਚ, ਲੀਬਿਆ ਵਿੱਚ ਅਤੇ ਇੱਥੇ ਤੱਕ ਕਿ ਨੇਪਾਲ ਵਿੱਚ ਆਏ ਭੂਚਾਲ ਦੇ ਦੌਰਾਨ, ਜਾਂ ਅਫਗਾਨਿਸਤਾਨ ਵਿੱਚ, ਜਿੱਥੇ ਵੱਡੀਆਂ-ਵੱਡੀਆਂ ਤਾਕਤਾਂ ਦੇ ਲਈ ਵੀ ਕੰਮ ਕਰਨਾ ਮੁਸ਼ਕਿਲ ਹੋ ਗਿਆ, ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਦੀ ਅਗਵਾਈ ਵਿੱਚ ਭਾਰਤ ਨੇ ‘ਵਸੁਧੈਵ ਕੁਟੁੰਬਕਮ’ ਦੇ ਸਿਧਾਂਤ ‘ਤੇ ਅਮਲ ਕਰਨ ਦੀ ਮਿਸਾਲ ਕਾਇਮ ਕੀਤੀ ਹੈ।”